जगदीश खेतान जी के लिखल भोजपुरी कहानी आंख | जोगीरा\nHome भोजपुरी साहित्य भोजपुरी कथा-कहानी जगदीश खेतान जी के लिखल भोजपुरी कहानी आंख\nजगदीश खेतान जी के लिखल भोजपुरी कहानी आंख\nप्रयाग विश्वविदयालय यूनियन पत्रिका 1962 मे हिंदी मे प्रकाशित कहानी का भोजपुरी अनुवाद।।\nहम येगो आन्हर मंगन हईं जे आपन पेट जियावे खातीर इलाहाबाद के गलियन और बजारन मे भीख मांग के अपने परिवार के कइसो जिआइलां।ई धंधा ठीक ना हवे बाकीर हम अपने आंखीन से लाचार हईं, नाहीं त दूसरे के आगे हाथ पसारल आ दर-दर के ठोकर खाईल के के नीक लागेला।केहू के नाही।हम हूं के नीक ना लागेला।\nअपने देश मे मंगन के कौन कमी बा ?हर गांव हर शहर,हर टीशन आ बसटीशन मे हमार बिरादरी मिली।रेलगाड़ीन मे आ बसों मे मिल जईहं।मंदिर मस्जिद के आगे भी मांगत मिल जईहं।हिंदू आ मूसलमान मिल जईहं।हर जात आ हर सूबा के मंगन मिलीहं।लरीकवो मीलीहं आ बूढो जवान मिलीहं।न जाने केतना तरह के मंगन मिलीहं।हम अन्हरन मे आव वाला मंगन हईं।\nआखिर मे अपने देश मे मंगन के संख्या येतना ढेर काहें बा?इहां के लोग धर्मभीरु आ अन्धविश्वासी हवे।फेर जो भीख देवे वालन के कमी ना रही त लेवे वालन के का कमी रही।आन्हर,लूल आ बहिर भिखमंगन ले नाही बा। जवान आ मुस्टंड मंगन भी बान।येही मे कुछ साधु आ सन्यासी के ढोंग रचा के मांगतान।बुझाता की साधु आ सन्यासी के ढोंग रचा के ई समाज के बड़ा उपकार करेलं।कुछ आन्हर आ लूल के ढोंग रचावेलं आ भीख मांगे के नया-नया तरकीब लगावेलं।येसे हमरे जईसन के हक मारल जाला जे मजबूरी मे आन्हर होखले के नाते भीख मांगेला।येही ढोंगीयन के कारन हम जईसन मंगन के भी ताना आ गारी सुने के पड़ेला।बहुत जने हमहूं के ढोंगी समझेलं।अभहीन कलीहें के बात बा।हम पार्क रोड से अपने घरे आवत रहलीं त दू जने येही तरह के बात करत रहलं ओमे से येगो अपने संघतीया से कहत रहल कि “देख ओ मंगना के।केतना नीमन अन्हरे के नकल कईले बा।येही नकली भिखारियन के कारन आपन देश पछुआत जात बा।” ई सुन के गुस्सा से हमार करेजा जर गईल।बाकी हम का करतीं।\nहम ना त जनम से आन्हर रहलीं ना जनम से मंगन।आन्हर भईले के बाद हम भीख मांगे लगलीं।मजबूरी सब करवलस।हम इहां पुराना कटरा मोहल्ला मे पैदा भईलीं।आज हम जौने मकाने मे रहीलां उ हमरे बपसी के बनवावल ह।मकान का बा? येगो कोठरी आ दलान बा।देवार, माटी के गारा से बनल बा आ छत खपरैल के बनल बा।बरसात मे कहीं- कहीं से चुअबो करेला।\nहमार बपसी मेहनत मजूरी करत रहलं।हम चार बरीस के भईलीं त ऊ हमके आ माई के असहाय छोड़ के ये दुनिया से दूर चल गईलं।माई बरतन मास के आ मजूरी धतुरी क ईके हमार पेट पाले लागल।हम जब सात बरस के भईलीं त स्कूल जाये लगलीं।फीस हमार माफ हो जात रहल आ माई पुस्तक आ कापी कहीं से मांग के ले आवत रहल।दरजा आठ पास कईके मजबूरी मे पढाई छोड़ देलीं आ हमहूं माई के साथे मजूरी करे लगलीं।अब हम अठारह बरस के हो गईलीं आ माई के पचासा पूरा हो गईल।\nहमके कमात देख माई हमार बियाह कई देलस।माई बुझाता हमार बियाह देखे खातीर रूकल रहल।हमार बियाह खतम होत आ हमके अपने गोड़े पर खड़ा होत देख माई हमसे आ सगरो दुनिया से मुंह मोड़ लेहली।\nहम एक बेर फेर रोये लगलीं आ कराह उठलीं।माई के मरले के दुख सबके होला। हमहूं के भईल। माई के ममता केतना गहीर आ माई के आसरा केतना बड़ होला येके उहे समझ सकेला जेकर बाप बचपन मे बेसहारा छोड़ के चल बसल हो।ओइसे त हम जवान हो गईलीं बाकी ओसे का।माई के परेम त सबसे अलग होला। माई अपने जवान बेटन के भी लरीकन लेखां बूझेली।\nजमाना जो दिल मे दर्द पैदा करेला त समय बीतले के साथ ऊ कम्मो होत जाला।हमरो दिल के दर्द आ माई के विछोह के दुख धीरे-धीरे कम होत गईल।हमार मेहरारु सोनवा भी हमार दर्द कम कईले मे हमार सहायक बनल।ओकरे उपस्थिती आ प्रेम से हमके नया चेतना मिलत गईल। नाम ओकर सोनवा रहल आ ऊ सोना लेखां चमकतो रहल।धीरे धीरे हमरे बियाह के पांच साल बीत गईल।सोनवा के रुप आ खरापन मे कौनो अंतर ना आईल।येही बीच हमरे येगो छोकड़ा पैदा भईल।ओकर नाम हम रामू रखलीं।जब ऊ चार बरस के भईल त ओके स्कूल भेजे लगलीं। हम हमेशा सुख-दुख के झूला मे झूलत रहलीं।पुरनका घाव भरले नाही रहल कि हमरे उपर फिर बर्जपात भइल।ये साइत हम येगो मकान बनवले मे मजूरी करत रहलीं।एक दिन काम कईले मे अचानक हमार गोड़ छते पर से बिछलाइल आ हम पीठी के बले जमीनी पर आ गईलीं आ गिरते हम बेहोश हो गइलीं।हमके तुरते अस्पताल पहुंचावल गईल।जहां जहां चोट लागल रहल मरहम पट्टी कईल गईल।अंखियो पर पट्टी बांधल गईल।जब हमके होश भईल त डाकटर बतवलस की पट्टी अठवें दिन खुली आ तब्बे हम इहां से जा सकेलीं।हम अठवां दिन के अगोरे लगलीं।\nसोनवा रामू के साथे रोज अस्पताल आवत रहल।ऊ खयको बनाके ले आवे।जहां हम काम करत रहलीं सोनवा काम करे लागल नाही त गुजारा कइसे होत।अब ले मुशकिल से हम दू-तीन सौ रुपया बचवले रहलीं।सोनवा के मजुरीओ कम मिलत रहल।ऊ औरत जो रहल।औरतन के मरदन से कम मजुरी मिलेला ई सबके पता होई।कइसो कइसो आठ दिन बीत गइल।केवल आंखी के पट्टी खुले के बचल रहल।अब आंखी के पट्टी खोलाये लागल। आंखीन के पट्टी खलते हम घबरा गइलीं ।हमरे आंखीन के आगे अब्बो अन्हार रहल। हम डाकटर से कहलीं कि हमके देखात नाही बा।आखीर का बात बा? डाकटर का जवाब देत?हम आपन आंख गंवा देले रहलीं।सोनवा रोये लागल।रमुओ रोवे लागल ।सबके रोअल देख हमरीयो आंखीन से आंस झरे लागल।असली दुख त हमही के सहे के रहल।\nहमन के रोअल-धोअल देख डकटरवो डांंट के बोलल “ई अस्पताल हवे। रोवे धोवे के जगह ना ह।दूसरे मरीजन के येसे कष्ट होला।”\nडाकटर ठीके कहत रहल।हम लोगन के चलते दूसरे मरीजनके कांहे तकलीफ उठावे के पड़े।हमके ऊ दिन याद पड़ल जब येगो लड़ीका अस्पताले मे रोवत रहल आ ओकर रोआई देख-सुन के हम झुंझलाये लागल रहलीं।फेर आज तीन जने के येके साथे रोवल-धोवल ?हमरे दिल के कोने मे बइठल मानवता जोर मरलस हम चुप हो गइलीं।रामु आ सोनवो के चुप करवलीं।उठ के खड़ा भइलीं आ टो-टो के सोनवा के हाथ पकड़ के कहलीं कि अब चल के घरे चलल जां।हम सोनवा के आ रमुआ के साथे घरे पहुंच गइलीं आ सोनवा से कहलीं “तनी हमार लठीया दे दे कोनवां मे खड़ा होइ।” लाठी हाथे मे लेके हम विचार करे लगलीं की ई उहे लाठी ह जौन हमार शान बढावत रहल।आज से उहे हमार सहारा बनी।पहीले लाठी हमरे सहारे चलत रहल।अब हमके येकरे सहारे चले के पड़ी।\nआंख न रहले पर हमके आपन भविष्य स्पष्ट दिखाइ देवे लागल।चारो ओर अन्हार बुझाये लागल।सोचे लगलीं कि बिना आंखी के रोजी-रोटी कइसे चली।अन्हारे ई दिनवा कइसे बीती।अबले बचल खुचल रुपयवो खतम हो निअराइल।आज के खाये भर के आटा-दाल आ नमक बचल रहल।काल का होइ ई सोच-सोच के हम कांप उठलीं।सोनवा भला कहां ले काम करी। ऊ काम करी त खाना के बनाई? येगो मेहरारु के मजूरी कइले से भला तीन-तीन आदमीन के रोजी कइसे चली।भला सोनवा इ सब कुछ अकेल कइसे कर पाई।हमरे अंतरमन मे ई सवाल उमड़-घुमड़ के पैदा होखे लगल।\nसोनवा के रोजाना चार रुपया मजूरी मिलत रहल।भला चार रुपया मे तीन जने के गुजारा कइसे होई।फेर सूनसान कोठरी मे बिना आंख के समय काटल केतना कठिन हो जाई।एक-एक पल जइसे पहाड़ बुझाये लागल।ई कहावत लोग ठीके कहेला कि बइठले से बेगार नीक।कामे मे बझल रहले से समय भी मजे मे कट जाला।फेर हमरे अइसन काम काजी आदमी के हाथ पर हाथ धई के बइठल भला कइसे सुहायी।बाकी मजबूरी सब करावेले।कहां हम मजूरी कइके सबके पेट पालत रहलीं । अब मेहरारु के कमाई से हम सबके गुजर होता।ठीके कहल जाला कि कब्बो नाव गाड़ी पर आ कब्बो गाड़ी नाव पर।बाकी चार रुपया मे पूरा परिवार के पेट भला कइसे भरत?एक त चिंता आ दुसर आधा पेट खयका से हमरे मे परिवरतन आईल शुरु हो गइल।कपड़ा गंदा रहे लागल आ फाटे लागल।चैहरा पर दाढी बढ गईल।ये जीयले से त मुअल ठीक बा।पड़ोसी व्यंग बाण छोड़े लगलं।लोग कहे लागल ” ये मुस्टंडा के देख ,आन्हर हो गइल बा त का भईल?हाथ गोड़ त नीमने बा फेर भीख कांहे न मांगता। “हमरे दिल मे ई बात घर कई गईल।ऊ ठीके त कहत बा।हम तब्बे तय कई लेहलीं कि अजुये से हम भीख मांगे के धन्धा शुरु कई देब।रमुआ हमरे बगलीये मे बईठल रहल।सोनवा मजूरी करे गईल रहे।हम हाथे मे लाठी ले के खड़ा हो गईलीं आ रमुआ के हाथ पकड़ के कहलीं “बेटा, उठ आजु से हम तोरे संगे भीख मांगल शुरु करब।” आ हम घर से निकल पड़लीं। जात के हरखू के घरवालन से कही देलीं कि सोनवा आई त कही दीह कि हम संझा ले आ जाईब।ऊ हमार कौनो चिंता न करी।\nहमके अजीब लेखां अनुभव होखे लागल।शरम के मारे भीख मांगे के हिम्मत ना पड़त रहल। केहू जान पहचान वाला हमके भीख मांगत देखी त भला का कही।एक बेर त मन मे आईल कि लौट चलीं लेकिन तब्बे सोनवा के मासूम चेहरा हमरे आंखी के सामने कौंध गईल और लोगन के व्यंगबाण हमरे काने के छलनी करे लागल।हमरे मन के अंदर से हिम्मत बंधावे वाला आवाज आईलः “तोहार दाढी बढ गईल बा ।तोहरे चेहरा और शरीर मे बहुत परिवरतन हो ग ईल बा।भला के तोके चीन्ह पाई।”हमके हिम्मत आ गईल और लाज शरम कोसो दूर भाग गईल।हम रमुआ से कहलीं कि बेटा आनंद भवन के पास चल।उहां बइठले पर आनंद भवन के सैर करे वालन से कुछ पइसा मिलीये जाई।\nआनंद भवन के आगे हम येगो चादर बिछा के बैठ गईलीं।बैठले के बाद हम रमुआ से कहलीं “बेटा ते स्कूल जो। स्कूल से वापस अईह त हमहु के लिअवले जइह।हम ना चाहत रहलीं कि हमरे साथे-साथे रमुआ भीख मांगे के धंधा करे लागे।हम ओके आदमी बनावल चाहत रहलीं।रमुआ स्कूल से वापस आईल आ हमे वापस घरे ले गईल।येतने समय मे हमके पांच रुपया ले मिल गईल।सोनवा ई काम करे के मना कईलस लेकिन हम ना मनलीं। रोज भीख मांगे के हमार दिनचर्या हो गईल। आनंद भवन के आगे चादर बिछा के बैठ जाईं और जे आवे ओकरे आगे हाथ पसार के गिड़गिड़ाये लागीं।लज्जा आ झिझक धीरे-धीरे कम होत गईल।अब ये पेशा के सगरो रंग-ढंग हमके मालूम हो गईल।पहिले दिन त पांचे रुपया मिलल रहल बाकी जईसे-जईसे ये पेशा के ढंग लूर के जानकारी होत गईल ओईसे हम ये धंधा मे पारंगत होत गईलीं आ भीखियो ज्यादे मिले लागल।अबहीन कल जौन पईसा मिलल रहल ओके गिनलीं त छब्बीस रुपया निकसल।अब आनंद भवन से कटरा आ कर्नेलगंज जाये खातीर रमुआ के भी जरुरत ना रहल।रस्ता मे पड़ेवाला हर खंभा, हर मोड़ और मकानों के हमार हाथ आ गोड़ मिलके साध ले ले रहल।\nअब हमके माघ मेला के अगोरा रहल और धीरे धीरे उहो नगीचे आवे लागल।हर साल माघ मेला मे आंखी के दवाई आ आपरेशन के कैम्प लागत रहल।सुनाईल कि असो भी कैम्प लागी। इहो पता लागल कि आपरेशन आ दवाई के मिला के कुल दू सौ पचास रुपया लागी।खाना फ्री मे मिली।बनारस से कौनो नामी डाकटर आवे वाला बा।अब ले हम सवा दू सौ रुपया बचा ले ले रहलीं।मेला जबले शुरु होई तीस चालीस रुपया और बचा लेब।\nअगोरत-अगोरत माघ महीना भी आ गईल।मेला लागे लागल।आंखी के आपरेशन के कैम्प भी लाग गईल। पहीलहीं दिन जा के हम आपन आंख देखवलीं।डाकटर बतवलस कि आंख ठीक हो जाई।आपरेशन खर्च जमा करे के कहलस आ आपरेशन खातीर दूसरे दिन आवे के कहलस।हम आपरेशन खर्च जमा कई के तेजी से चलके घरे पहुंचलीं। लागल की हाथे गोड़े मे पांख जाम गईल होखे।सोनवा के खुशखबरी सोनवलीं त ऊ कुछ बोलल नाही।हम भिनसहरा के अगोरे लगलीं।रात मे रही-रही के नींद उचट जा।सपना मे देखलीं कि हमार आंख वापस आ गईल बा।सबेरे नीद खुलल त सोनवा कहलस “बहुते तेज बारिश होता।मेला भला कईसे जईब?”\nहम मन मे निश्चय कईलीं कि काल चल चलब।एक दिन मे भला कौन फरक हो जाई। लेकिन भगवान के कुछ और मंजूर रहल।ओही दिन सांझ के हमके बोखार चांप देलस।बोखार मियादी रहल आ ओकर पिंड बीस दिन बाद जा के छूटल।तबले मेला उठ गईल रहल आ आंखी के कैम्प भी उठ गईल रहे आ दवा-दारु मे हमार रुपयवो उठ गईल रहे।फेर उहे गली-गली के ठोकर खाईल आ लोगन के आगे हाथ पसारल हमरे भाग मे लिखल रहल।लेकिन हमहूं हिम्मत ना हरलीं काहें कि ई भीख मांगे के धंधा से हमके नफरत जो रहल।हम फिर भीख मांग के पैसा इकटठा कईल शुरु कई देलीं। आ आठे-नौ महीना मे हम उम्मेद से ज्यादे पैसा जुटा लेहलीं काहें कि हमके अपने धंधा के सब गुर मालूम हो गईल रहे।जाड़ा शुरु भईल आ हम आपरेशन करावे खातीर बनारस जाये के निश्चय कई लेलीं आ एक दिन सोनवा आ रामू के लेके प्रयाग स्टेशन पहुंच गईलीं।बनारस जाये वाला गाड़ी आईल आ ओमे जाके हम लोगन बैठ गईलीं।गाड़ी चल देलस।सोनवा आ रमुआ एक कोने मै बैठा के हम गावे लगलींः-\nभगवान दो घड़ी जरा इन्सान बन के देख।\nधरती पर चार दिन जरा मेहमान बन के देख।\nई गवले पर कुछ पइसो मिलल।ई गीत हमके बानो नाव के मेहरारु सिखवले रहल।उहो भीख मांगे के धंधा करत रहल।रस्ता भर डब्बा बदल-बदल के भीख मांगे के काम जारी रखलीं।हम ई ना चाहत रहलीं कि रुपया के कमी के कारण कौनो अड़चन आजा।बनारस अवते हम उतर गईलीं आ शहर के ओर चल देलीं। सबसे पहिले हम रहे खातीर बीस रुपया महीना के हिसाब से येगो कोठरी भाड़ा पर लेहलीं आ सोनवा के साथे ले अस्पताल पहुंच गईलीं। डाकटर जांच कईलस आ कहलस “घबरईले के कौनो बात ना बा।कल्हे आपरेशन हो जाई।सब तैयारी कईके कल अईह।”\nदूसरे दिन ठीक समय से हम अस्पताल पहुंच गईलीं आ भरती हो गईलीं।जांच होई गईल रहे।ओही दिन नीमने आपरेशन हो गईल और आंखीन पर पट्टी बंधा गईल।सोनवा रोज हमरे खातीर खाना बना के ले आवे।दस दिन बाद पट्टी खुले के रहल। फेर बेचैनी बढे लागल आ समय बीतावल पहाड़ बुझाये लागल।लेकिन ये बेचैनी मे भी खुशी छिपल रहल।रही-रही के खुशी के लहर उठे लागल।एक-एक दिन बीतत नव दिन बीत गईल। सांझ के समय रहल।सोनवा हमरे पास बैठल रहल।डाकटर साहब बतलवन कि काल सबेरे पट्टी खोल दिहल जाई।सोनवा हमसे कहलस “मन न लागे त आज रात रामू के अपने लगे रख ल। “हम कहलीं की “इहे ठीक रही।तोहके डर त ना लागी?\n“डर का लागी?का अब्बो हम बचा बानी का?सोनवा हंस के जवाब देलस।हम सोनवा के ओर से निश्चिंत हो गईलीं।सोनवा चल गईल आ रमुआ हमरीये लगे रही गईल।तब तक दीवाल घड़ी मे सात के घंटा बजल।हम करवट बदल-बदल के सुतले के कोशिश करे लगलीं।लेकिन सब कोशिश बेकार भईल।करवट बदलत- बदलत दस बज गईल।अस्पताल मे सूनसान हो गईल रहे।चहल-पहल खतम हो गईल रहे लेकिन हमार बेचैनी बढे लागल।हमरे मन मे विचार आईल कि नियत समय से कुछ घंटा पहिले पट्टी खोल देले से भला का नोकसान होई।हम काफी सोच-विचार के बाद हम अपने आंखी पर से पट्टी खोलल शुरु कई देलीं।एक बेर त पट्टी खोलले पर अन्हार बुझाइल रहे बाकी आज पटी खोलले पर आंखी के रोशनी वापस आ गईल।\nपहिले त कुछ धुंधलाह लागल फिर एक-एक चीज साफ देखाये लागल।रमुआ बगली मे सूतल रहल।हमरे खुशी के ठेकानान रहल।हम सोचलीं कि अब्बे चल के सोनवा के हैरत मे डाल देब।रमुआ के जगवलीं आ खुशी से चहक के कहलीं “हमार आंख वापस आ गईल।अब हम देख सकीलां।चल अब घरे चलल जां।” रमुआ हमरे ओर अचरज से देखे लागल।हो सकेला ई हमरे आंखी के भरम रहल होखे कांहे कि बहुत दिन के बाद रमुआ के हम देखले रहलीं।हम लाठी उठा लेलीं।सहारा लेवे खातीर नाहीं बल्कि सहारा देवे खातीर।लाठी के अब हमरे इशारा पर चले के बा।बाहर गेट पर चौकीदार स्टूल पर बैठल-बैठल ओंघात रहे।हम ओकर आंख बचा के दबे पांव रमुआ के साथे अस्पताल से बाहर निकल अईलीं। रमुआ आगे-आगे चल के रस्ता बतावत गईल।हमके भला रस्ता कहां से मालूम होत?हम त बस एक बेर ये रस्ता से सोनवा के साथे आईल रहलीं और उहो तब जब हम आन्हर रहलीं। रमुआ येगो घरे ओर इशारा कईके कहलस “ऊ रहल आपन घर।”\nघर देखते हम दौड़ गईलीं कांहे की ई समाचार हम जल्द से जल्द सोनवा के सुना के ओके अपने खुशी मे भागीदार बनावल चाहत रहलीं।दरवाजा के पास आके एकाएक गोड़े मे ब्रेक लाग ग ईल।अंदर से लालटेन के मधिमाह रोशनी दरवाजा के पल्लन के बीच से छन-छन के आवत रहल।हमरे मन मे विचार पैदा भईल कि तनी देखीं ये समय सोनवा का करत बीया।हम सोचत रहलीं कि अबले ऊ सुत गईल होई।दुनो पल्लन के बीच के सुराख मे हम आपन आंख जमा देहलीं।अंदर के नजारा देख के हम सकते मे आ गईलीं। सोनवा के बगली मे येगो गबरु जवान लेटल रहल आ सोनवा से हंस-हंस के बतियावत रहल।त का येही बदे सोनवा रमुआ के हमरे पास रखलस।हम अईसन नजारा भला कईसे देख सकतीं।हम सुराख से आंख हटा लेलीं।हम मिलावटी सोनवा लेके भला का करतीं।रमुआ हमरे बगलीये मे ठाढ रहल।हम रमुआ से कहलीं ” ये बेटा चल डाकटर के अंखीया वापस कईले आईं। “आंख वापस मिलले से अनेरे दिल के तकलीफ भईल।ई आंख ना रहल तब्बे नीक रहल।\nरमुआ कहलस “पिताजी ई का कहत बाड़।ई अंखियो भला कहीं वापस होला?”\nतब तक कौनो घंटाघर से बारह बजले के घंटा सुनाईल।हम रमुआ से कहलीं- “चल वापस इलाहाबाद चलल जाई।” मगर ऊ हमरे साथे चले के तैयार ना भईल कांहे कि आखीर मे ऊ अब्बो बचवे न रहल आ हर बचवन के लेखां अपने माई से ज्यादे प्यार करत रहल।ऊ दरवाजा खोलावे चलल आ हम टीशन के राह पकड़लीं आ जौन पहिला गाड़ी मिलल ओसे वापस चल देलीं।\nकहल जाला कि आंखी के आईल,जाईल, उठल आ बैठल खराब ह बाकी हम कहब कि आंखी के रहल ही सबसे खराब ह।न आंख वापस मिलत न ई दिन देखे के पड़त।\nलेखक: जगदीश खेतान\nभोजपुरी कहानी आंख\nपिछला लेखकन्हैया प्रसाद तिवारी रसिक जी के लिखल भोजपुरी कहानी लोहा बाबा\nअगिला लेखजगदीश खेतान जी के लिखल भोजपुरी कविता कबले होब फेल\nबांधने के लिए प्रयुक्त मूंज, पुआल आदि का ऐंठा हुआ रस्सा\nसजाई द माँग हमार


मुजफ्फंरनगर मामिला में एकतरफा कार्रवाई होखे के आरोप लगवले योगी आदित्यनाथ – टटका खबर\nगोरक्षपीठ के उत्तराधिकारी आ भाजपा.सांसद योगी आदित्यनाथ उत्तर प्रदेश सरकार पर मुजफ्फरनगर हिंसा का मामिला में एकतरफा कार्रवाई करे के आरोप लगावत कहले बाड़न कि ई बाति न्याय का हित मे नइखे. कहलन कि अब सभे जान गइल बा कि एज दंगा का पीछे सपा. सरकार के बड़का मंत्री आ सरकार से जुडल लोग रहुवे. एकरा बावजूद सरकार एकतरफा हिंदूवन का खिलाफ कार्रवाई करे में लागल बिया.\nभाजपा सांसद कहलन कि कवाल गांव में छेडछाड करे वाला के हत्या का बाद दू गो नवहियन के सरेआम हत्या कर दिहल गइल. पुलिस एकरा आरोपियन के गिरफ्तार ना कर के मराइल नवहियने के परिवार वालन पर मुकदमा थोप के जेल भेज दिहलसि. स्टिंग आपरेशन में साफ पता चल गइल कि सब कुछ लखनऊ मे बइठल एगो बड़का मंत्री के इशारा पर भइल.\nएही भेदभाव का खिलाफ नगला मंदौड मे सात सितम्बर के भइल पंचायत से आवत लोगन पर जौली समेत अनेके गाँवन में हथियारबंद लोग हमला कइल. एकर सुबूत गंगनगर मे डालल ट्रैक्टर..ट्राली बाड़ी सँ. एह में अनेके बहुसंख्यक मरइले जवना के संज्ञान प्रदेश सरकार जानबूझ के नइखे लेत.\nयोगी आदित्यनाथ कहलन कि जवना गांवन से हिन्दू उजड़ल बाड़ें ओहू गाँवन के संज्ञान नइखे लिहल जात. स्वाभाविक बा कि हिन्दू मराई त ऊ हाथ पर हाथ ध के बइठल ना रही. उहो जवाब देबे करी. कहलन कि खास समुदाय ला शरणार्थी कैम्प लगावल गइल बा बाकिर उजड़ल हिन्दुवन ला कवनो इंतजाम नइखे कइले सरकार. योगी आरोप लगवले बाड़न कि मुस्लिम पक्ष के ओर से झूठहन एफआईआर लिखवावे खातिर 150 से अधिका इन्सपेक्टर आ सब इन्सपेक्टर लगावल गइल बाड़े बाकिर पीडित हिन्दुवन के एको एफआईआर दर्ज नइखे होखत. अबही ले हजारो निर्दोष लोग के गिरफतारी भइल बाकिर दोसरा ओर के गिरफ्तारी ना के बराबर बा.\nभाजपा सांसद कहलन कि हिंसा का मामिला मे भाजपा के दू गो विधायकन समेत 19 लोग पर रासुका लगावल गइल बा. एहमें 17 गो हिन्दू बाड़ें. एह हाल में उत्तर प्रदेश सरकार से न्याय के उम्मीदे ना करे के चाहीं. कहलन कि एह भेदभाव वाली कार्रवाई का चलते पश्चिम उत्तर प्रदेश के लोग में खीस उपजल बा.\nयोगी आदित्यनाथ प्रदेश सरकार पर समाज आ राष्ट्र विरोधी तत्वन के संरक्षण देबे के आरोप लगावत कहले बाड़न कि सपा सरकार बस एके वर्ग के खुश क के वोट खातिर भेदभाव वाली कार्रवाई करत बिया.\nकहलन कि केन्द्रीय गृह मंत्रालय के रिपोर्ट में बतावल गइल बा कि प्रदेश मे पिछला 19 महीनें में 93 गो दंगा आ 100 से उपर साम्प्रदायिक झडप भइल बा. मुजफ्फरनगर के कवाल गांव के घटना के जांच सीबीआई से करावे के माँग पुलिस के अधिकारीओ कइले बाड़े. प्रदेश सरकार के मंत्रियन का दबाव में अगर पकडाइल आरोपियन के छोड़ल ना गइल रहीत त अतना बड़हन हादसा ना होखीत. एह सच्चाई के उजागर करे वाला एसएसपी सुभाष चन्द्र दुबे के निलंबित कर दिहल गइल आ आरोपियन के घर के तलाशी करावे वाला जिलाधिकारी आ वरिष्ठ पुलिस अधीक्षक के तबादला कर दिहल गइल.\nभाजपा सांसद कहलन कि एह सब से साफ हो गइल कि प्रदेश मे ईमानदार आ कर्तव्यनिष्ठ अधिकारी काम ना कर सकसु. समाज विरोधी आ राष्ट्रविरोधी ताकतन के खिलौना बन चुकल एह सरकार के रहते दंगा रूकी ना.\nयोगी माँग कइले बाड़न कि प्रदेश आ देश के व्यापक हित में मुजफ्फरनगर समेत सपा सरकार के रहते प्रदेश में भइल सगरी दंगन के जांच उच्चतम न्यायालय के देखरेख मे एसआईटी से करावल जाव.\nTags: दगा, योगी आदित्यनाथ, सपा सरकार


पत्रकारिता : काल्हु से आजु ले – Anjoria\nपत्रकारिता : काल्हु से आजु ले\nOct 9, 2010 अनुभव, पत्रकारिता\n– आर्य सम्पूर्णानन्द\nहम लगभग बीस बरिस से पत्रकारिता के अनुभव देखत बानी. तब से अब ले पत्रकारिता में जमीन आसमान के अन्तर आ गइल बा. तब त खादी के कुरता अउरी बगल में गाँधी झोला, इहे असली पत्रकारिता के पहचान रहे. आजु जींस अउरी टॉप पहिर के वीडियो कैमरा का साथे पत्रकारिता के नया चेहरा सामने आवत बा. हमार बनारस से ले के रेणुकूट आ मऊ तकले के अनुभव बतावत बा कि पत्रकारिता में ईमानदारी के कवनो गुंजाइश नइखे रहि गइल. आजु अगर प्रकर पत्रकारिता के बात करीं त राउर कतनो निमन लेख भा न्यूज पर तबले ध्यान ना दिहल जाई जबले रउरा पीठ पर कवनो उपर वाला के हाथ ना रही. लेखन का साथहू तमाम तरह के बलात्कार हो रहल बा.\nहमार एगो लेख दिल्ली के पत्रिका “सीनियर इण्डिया” में तीन साल पहिले छपल रहल. लेख पं॰श्यामनारायण पाण्डेय जी के “रण बीच चौकड़ी भर भर के चेतक बन गया निराला था” पर रहे जवना के शीर्षक रहे “समय की शिला पर मधुर चित्र कितने”. माननीय मुलायम सिंह का मुख्यमंत्रित्व काल में चेतक वाली कविता पाठ्यक्रम से निकलवा दिहल गइल. उनुका हिसाब से कविता साम्प्रदायिक रहे. अब त रामे मालिक बाड़न, चउथा स्तम्भ के दंभ राखे वाली पत्रकारिता आ साहित्य कउने पाताल में जाई, बतावल ना जा सके. हमरा से नीक-नीक लोग आजु पत्रकारिता में लगातार ठोकर खा रहल बाड़े. हम त पाँच साल से दिल्ली के एगो न्यूज चैनल एस वन न्यूज के पत्रकार बानी. तमाम लोग कहेला कि काहे ना दुसरी जगह चल जात बानी. लेकिन हमार अनुभव ई कहत बा कि घोड़ा बेच के गदहा खरीदे के चाहत हमार नइखे. कम से कम अतना त कहले जा सकेला कि हमरा जइसन आदमी के एस वन चैनल झेलत बा, इहे बड़ बाति बा.\nअगर हमरा मानसिकता के अउरी जाने के होखे त भड़ास पर विचार सेक्शन में मीडिया मंथन में “सुब्रत रायजी आपकी कथनी और करनी में काफी अन्तर है” अउर “उसके तन और मन के साथ खेला” में देख सकीले. मानसिकता के बलात्कार लगातार झेल रहल बानी इहे हमार पहिचान बा. अउरी त बस इहे कहीं कि “जिमि दसनन्ह मंह जीभ बेचारी” वाला जीवन बितावत बानी. पइसा से बहुते दूर बानी. बस ई शब्दवे हमार पूंजी बा. अउरी आजु के एह छल-कल-बल युग में एकर कउनो कीमत नइखे. हमार कीमत लागी कि ना लागी आ कि एही तरह घिसट-घिसट के मर जाइब, कुछ ना कहल जा सके. पिपीलिका माने कि चिउँटी के जिनिगी. पिप्पली लाइफ वाला पत्रकार एकर प्रत्यक्ष उदाहरण बा. इहाँ तक कि ओह पर फिल्म बना के फिल्मो वाला लोग बहुते पइसा से गुच्च हो गइले. अउर हो सकेला कि ओहन लोग के तमाम पुरस्कारो से नाज दिहल जाव. बाकिर एकरा से ओह पत्रकार के कउनो असर ना होखे वाला बा.\nजय हो माँ सरस्वती, कल्याण करीं एह पत्रकारिता के.\nमऊ के साँच रामलीला\nआदित्य विक्रम बिड़ला कलाशिखर पुरस्कार


problems of villagers increased during Corona period how to get out of this crisis Bhojpuri: कोरोना काल में बढ़ल गांव के लोगन के परेशानी, कइसे होई निदान\nBhojpuri: कोरोना काल में बढ़ल गांव के लोगन के परेशानी, कइसे होई निदान\nकोरोना का कहर अब गांवों में भी दिखने लगा है.\nगांव में कवनों अइसन घर नइखे, जहॉ केहु कवनों ना कवनों अपना खास के ना खोवले होखें. लेकिन जइसन कुँवर नारायण के एगो कविता में बतावल गईल बा, आ जवना के ई आशय बा कि आदमी के साहस से ताकतवर कवनों आफत, विपत्ति ना हो सकें. एह उम्मीद के सहारे जीवन के नाव आगे खेंवात बा. ई किसानन के जिंदगी में भी तबाही के दुसरका साल चलत बा.\nLast Updated: May 25, 2021, 4:36 PM IST\nकोरोना काल में गांव के लोगन के बढ़ल परेशानी. कवनों विपति के समय लोगन के सामने कवना तरह के मुसीबत आवेला ओकर बहुत जीवंत वर्णन गोस्वामी तुलसीदास जी एगो कवित में कइले बानी,,,,. खेती न किसानी को भिखारी के ना भीख भली, वणिक को वणिज न चाकर के चाकरी. जीविका विहीन लोग सीधमान सोचवश कहे एक दूसरों कहां जाइ,का करी. जी हां,लगातर ई दूसरका साल बा, जब लोगन के समझ नइखे आवत कि अब का होई. खासकर अइसन समय में जब देश में कोरोना के दुगो लहर में पता ना कतना जिंदगी बर्बाद हो गईल.अब तीसरका लहर के आवें के भविष्यवाणी हो रहल बा.\nगांव में कवनों अइसन घर नइखे, जहॉ केहु कवनों ना कवनों अपना खास के ना खोवले होखें. लेकिन जइसन कुँवर नारायण के एगो कविता में बतावल गईल बा, आ जवना के ई आशय बा कि आदमी के साहस से ताकतवर कवनों आफत, विपत्ति ना हो सकें. एह उम्मीद के सहारे जीवन के नाव आगे खेंवात बा. ई किसानन के जिंदगी में भी तबाही के दुसरका साल चलत बा. पिछलका साल के कोरोना के आफत भी कवनों कोर कसर ना छोड़ले रहें. सब्जी के खेती,गर्मी वाला मक्का के किसानन के पैदावार के काफी नुकसान भईल रहें. एह साल गनीमत अतने बा कि किसानन के अनाज खलिहान से घर आ गईल बा. असमय बरसात से किसान के पैदावार बच गईल बा. बाकी किसानन के पैदावार के सरकारी खरीद में एह साल एतना तकनीकी दिक्कत खड़ा हो गइल बा कि जरूरतमंद किसान उबिया के आपन पैदावार कम दाम पर साहूकारन के बेंचे के मजबूर बाड़न.\nसब्जी के खेती करें वाला किसानन के हाल ई बा गांव में लौकी,नेनुआ,करैला आ परवल तोड़ाई के मजदूरी ऑइल मुश्किल हो गइल बा. यहां याद कइल जरूरी बा कि उत्तर प्रदेश आ बिहार में गंगा,घाघरा के बीच के दोआब में बड़ा पैमान पर जायद के खेती होला. कोरोना के पिछला दौर में जवन मजदूर शहर से गांव ऑइल रहें उ अधिकतर लोग दुबारा शहर गईला के अपेक्षा खेती के काम में हाथ आजमावे के कोशिश कईल. एह लोगन के वजह से खेत के मालगुजारी बढ़ गईल. ई लोग एह उम्मीद में खेती कइल कि शहर में दर दर के ठोकर खइला से बेहतर बा कि आपन खेती बारी कइल जाय.बाकी ओह उम्मीद पर एह साल भी फेर पानी फिर गईल. जायद के खेती करे वाला किसानन के लागत निकालल मुश्किल हो गईल बा.केरल सरकार की तरह सब्जी के पैदावार के न्यूनतम समर्थन मूल्य देबे के कवनों राज्य सरकार घोषणा नइखे कइले.\nअभी तक रबी के फसल के खरीद के ही कवनों समुचित व्यवस्था नइखे हो पावत.आलू,प्याज के किसान जरूर एह साल फायदा में बाड़े.बाजार में एह समय सबसे महंगा सब्जी आलू आ प्याज बिकत बा.लग्न, विवाह में सब्जी के खपत कम हो गइल बा,काहे कि आयोजन के आकार एह समय छोटा होत बा.आवाजाही पर पाबन्दी,होटल ढाबा,रेस्तरां के बंदी की वजह से भी लागत दाम किसानन के नइखे मिलत.विवाह के अलावा गांव में आजकल बड़ा आयोजन के फैशन हो गइल बा,छोट बच्चन के मुड़न संस्कार के. गावँ में आजकल खूब बाजा गाजा संग बड़ा पैमाना पर ई आयोजन के सिलसिला चल पड़ल बा. बाकी एह कोरोना काल में जब से गंगा जी मे अधमरल आदमी के लाश उतरॉईल दिखाइल हा, अब लोग गंगा जी में स्नान करें से परहेज करें लागल बा. मुंडन के नाम पर खाली पंडित जी हजाम, लड़का आ ओकर माई, घरे से नहा के किनारे मुंडन के रस्म पूरा करावत बा.\nशाम के बड़ा भोज के आयोजन होत बा, जवना में शादी विवाह के तरह कोरोना प्रोटोकॉल के माने के जरूरत लोग महसूस नइखे करत.पौराणिक कथा में एह बात के जिक्र मिलेला कि राजा भगीरथ के प्रयास से उनका पुरखन के तारे खातिर गंगा जी के अवतरण पृथ्वी पर भईल.सवाल ई बा कि का ई अइसन समय आ गईल बा कि पतित पावनी, मोक्ष दायनी गंगा जी जल में अब उ पवित्रता नइखे रह गईल आ लोगन के आस्था में कवनों कमी आ गईल बा कि लोग आचमन करें अथवा मुंडन संस्कार के बाद स्नान के हिम्मत नइखे जुटा पावत. ई भी ओह देश में जहां नदी के किनारे पूरी सभ्यता विकसित भइला के दावा कइल जाला.सिंधु सभ्यता के विकास भी जवना इलाका में भइल बा,आ जवन स्थानन के नामकरण भइल बा ओकर एगो अर्थ बा लाशों का टीला.अभी गनीमत बा कि कोरोना काल में भी गंगा जी के बहाव में लाशन के ढ़ेर नइखे मिलत. बाकी एह परिस्थिति में महामारी के भयावहता त प्रकट होते बा.ओह देश में जहां गर्भाधान से मृत्यु तक के संस्कार के विधान खेती किसानी आ गंगा जल के शुद्धता से जुड़ल बा.,,,,,,, मोहन सिंह अपना गांव दोकटी से.. लेखक मोहन सिंह वरिष्ठ स्तंभकार हैं. यह उनके निजी विचार हैं.)


टटका खबर (सोमार, 30 जनवरी 2012) | Anjoria's Weblog\nटटका खबर (सोमार, 30 जनवरी 2012)\nPosted on जनवरी 31, 2012 by Anjoria\n(शहीद दिवस पर दिल्ली में गाँधी स्मृति स्थल पर प्रार्थना सभा में उपराष्ट्रपति, प्रधानमंत्री, रक्षा मंत्री आ अउरी गणमान्य लोग.)\nबक्सर जिला के कृष्णाब्रह्म इलाका में सोमार का दिने कठार गांव में एके परिवार के तीन लोग के गोली मार के हत्या कर दिहल गइल.\nनीतीश कुमार के गृह जिला नालंदा के विकास खातिर राष्ट्रीय पुरस्कार दिहल जाई.\nभाकपा के राष्ट्रीय महासचिव ए़ बी़ वर्धन सोमार का दिने कहलन कि राज्य में कवनो दल के बहुमत नइखे मिले जात आ एहिजा त्रिशंकु विधानसभा बने के अनेसा बा.\nभाजपा नेता नितिन गडकरी सोमार का दिने कहलन कि आरक्षण का मुद्दा पर सपा, बसपा आ कांग्रेस मुसलमानन के गुमराह करत बाड़ी स.\nयूपी में अपना उम्मीदवार के समर्थन में आइल बिहार के मुख्यमंत्री नीतीश कुमार कहलन कि मौका मिलल त एहिजो के विकास बिहारे का तरह करावल जाई.\nबसपा से निकालल आ भाजपा में घुसावल बाबूसिंह कुशवाहा के खिलाफ सीबीआई जांच के सिफारिश कइलन लोकायुक्त.\nकैबिनेट सचिव के रूप में शशांक शेखर के बहाली रद्द करे खातिर एगो याचिका पर सुप्रीम कोर्ट सोमार का दिने केंद्र आ राज्य सरकारन के नोटिस जारी कइलसि.\nदिग्विजय सिंह के कहना बा कि राज्य में कांग्रेस के मुकाबला सपा से बा बाकिर कांग्रेस अकेले सरकार बना ली.\nभाजपा के कलराज मिश्रा दावा कइलनक कि भाजपा बहुमत से सरकार बनाई. कहलन कि राज्य में भाजपा के लहर बहत बा.\nपंचायत चुनाव से पहिलही मुसलमान मतदातन के रिझावे खातिर ममता आपन कोशिश तेज कर दिहले बाड़ी. कहली कि बाजपेयी का प्रधानमंत्री रहला का समय राष्ट्रपति पद खातिर डा॰ एपीजे अब्दुल कलाम के नाम उहे प्रस्तावित कइले रही.\nमध्य प्रदेश का उज्जैन अदालत के बाहर एगो हत्यारोपी के कुछ औरत अतना पिटाई कइली कि ओकर मौत हो गइल. तीन गो औरतन के गिरफ्तार कर लिहल गइल बा.\nउत्तराखण्ड में 70 फीसदी मतदान से कांग्रेस खुश त भाजपा में चिंतित हो गइल बिया.\nमुम्बई पर 26/11 आतंकवादी हमला के तीन साल बाद भारत अमेरिका आ पाकिस्तान से नौ गो आरोपियन के प्रत्यर्पण के माँग करेवाला बा जवना में डेविड हेडली के नाम शामिल बा, हालांकि डेविड अमेरिका सरकार से वादा ले लिहले बा कि ओकरा के कतहु प्रत्यार्पित ना कइल जाई.\nएम्मार टाउनशिप मामिला में आंध्र के गृह सचिव बीपी आचार्य के गिरफ्तार कर लिहल गइल.\nउपहार अग्निकांड मामिला में दिल्ली के एगो अदालत आमोद कंठ से जुड़ल एगो फाइल मँगवलसि जवना से उनुका खिलाफ मुकदमा चलावल जा सके. एह अग्निकांड में 59 लोग मरल रहे.\nबीएसएनएल आजुकाल्हु अपना गाहकन के चूना लगावे में जुटल बा. आये दिन मोबाइल गाहक के मर्जी बिना ओकरा के कवनो सेवा के गाहक बना दिहल जात बा आ ओकरा बैलेंस से रुपिया काट लिहल जात बा. शिकायत कइला पर काल सेंटर के कर्मचारी थोथा आश्वासन दे देत बाड़े.\nपंजाब में 77 फीसदी मतदान के खबर बा आ छिटपुट हिंसा में एक आदमी के मौत के खबर बा.\nकांग्रेस के राष्ट्रीय प्रवक्ता राशिद अल्वी सोमार का दिने कहलन कि एक ना एक दिन राहुल गांधी प्रधानमंत्री बनीहें आ तब भाजपा के सगरी गलतफहमी अपने आप दूर हो जाई.\nस्टेशन पर यात्रियन के भगदड़ रोके खातिर दिल्ली मेट्रो आधुनिक सूचना डिसप्ले लगाई.\nआपत्तिजनक लेख मामिला में सुब्रह्मण्यम स्वामी के अग्रिम जमानत दे दिहलसि दिल्ली के एगो अदालत.\nमेघालय सरकार गारो हिल्स के उग्रवाद प्रभावित तीनों जिलन में बिजली सप्लाई में सुधार खातिर कई गो योजना शुरू कइलसि.\nभाजपा इसरो के वैज्ञानिकन के प्रतिबंधित करे के आलोचना कइलसि.\nकोणार्क में5लाख श्रद्धालुओं माघ सप्तमी का अवसर पर चंद्रभागा नदी में पवित्र डुबकी लगवले आ भगवान सूर्य के प्रार्थना कइले.\nमहाराष्ट्र का ठाणे के विरार शहर में भइल सर्वधर्म सामूहिक विवाह में एगो विधायक समेत 1034 जोड़ी के शादी करावल गइल.\nराजस्थान में 800 चिकित्सकन के बहाली होखी जिनका के गाँवन में पोस्ट कइल जाई.\nजयपुर पुलिस गोल्ड सुख ठगी प्रकरण के आरोपी नरेंद्र सिंह निर्वाण आ ओकरा पत्नी सरोज कंवर के इंटरपोल का मदद से अतवार का दिने गिरफ्तार कर लिहलसि.\nशिकागो में भारत के वित्त मंत्री प्रणव मुखर्जी कहलन कि अगर अमेरिका आउटसोर्सिग रोकत बा त ओहसे भारत आ अमेरिका दुनु के नुकसान होखी.\nजापान अगर समय रहते उपाय ना करी त साल 2060 ले ओकरा आबादी में एक तिहाई के कमी हो सकेला.\nपाकिस्तान में समय से पहिले चुनाव होखे के अनेसा.\nइजरायल के प्रमुख ड्रोन विमान परीक्षण उड़ान में दुर्घटनाग्रस्त हो गइल.\nबजाज ऑटो आपन नईकी पल्सर 200एनएस पेश कइलसि. एकरा के अगिला साल बाजार में उतारल जाई.\nदेश में मोबाइल धारकन के गिनिती 89.38 करोड़ हो गइल. एह महीना सबले बेसी गाहक आइडिया का साथे जुड़ले.\nइलाहाबाद बैंक के शुद्ध लाभ मौजूदा तिमाही में 34 फीसदी बढ़ल.\nप्रमुख उद्योगन के विकास दर घटि के 3.1 फीसदी पर आइल. पिछला साल एही समय ई 6.3 फीसदी रहल.\nसोशल नेटवर्किंग वेबसाइट फेसबुक जल्दिये शेयर बाजार में सूचीबद्ध हो जाई. एकर दाम 75 से 100 अरब डॉलर का बीच लगावल गइल बा.\nइंडियन बैंक अपना 400 करोड़ के तरजीही शेयर के बाजार भाव पर साधारण शेयर में तब्दील करे के योजना बनवलसि.\nमेक्सिको में 1 अरब डॉलर पूंजी निवेश करी कोका कोला कंपनी.\nरूस के प्रधानमंत्री पुतिन कहलन कि उद्यमन पर सरकारी नियंत्रण कम कइल जाव.\nसोमार का दिने शेयर बाजारों में तेज गिरावट देखे के मिलल आ सेंसेक्स 371 अंक नीचे बंद भइल. कुछ लोग एकरा के चुनावी संभावना से जोड़त बा.\nईरान से तेल के आयात कम ना करी भारत, कहलन प्रणव मुखर्जी.\nएलआईसी हाउसिंग फायनेंस के शुद्ध लाभ मौजूदा तिमाही में 43 फीसदी अधिका रहल.\nआईवीआरसीएल लिमिटेड के सहयोगी कंपनी के भारतीय राष्ट्रीय राजमार्ग प्राधिकरण से 1,300 करोड़ रुपिया के परियोजना के ठेका मिलल बा.\nबॉलीवुड अभिनेत्री विद्या बालन के ‘डर्टी पिक्चर’ खातिर आ रणबीर कपूर के ‘रॉकस्टॉर’ खातिर सर्वश्रेष्ठ अभिनेत्री आ अभिनेता के फिल्मफेयर पुरस्कार दिहल गइल.\nआम आदमी के फिल्म होखी ‘एजेंट विनोद’, कहलन बॉलीवुड अभिनेता सैफ अली खान.\nचालीस साल के फिल्मी करियर में ऋषि कपूर एक से बढ़के एक भूमिका कइले बाड़न आ आजुकाल्हु ऊ फिल्म ‘अग्निपथ’ में अपना किरदार खातिर चरचा में बाड़न. इहे बाति उनुका बेटा रणबीर कपूर के प्रेरणा देले.\nजोया अख्तर के फिल्म ‘जिंदगी ना मिलेगी दोबारा’ 57वाँ फिल्मफेयर पुरस्कारन में अपना सफलता के परचम लहरावत सर्वश्रेष्ठ फिल्म आ सर्वश्रेष्ठ निर्देशक समेत सात गो पुरस्कार जीत लिहलसि.\nबॉलीवुड के हिट फिल्म ‘3 इडियट्स’ में देखावल मानवरहित वायुयान (यूएवी) के आधिकारिक तौर पर अर्धसैनिक बल में शामिल कर लिहल गइल बा.\nबॉलीवुड अभिनेता राहुल बोस ‘तक्षक’ में खलनायक बनला का 13 साल बाद फेर कमल हासन के फिल्म ‘विश्वरुपम’ में खलनायक बने वाला बाड़े.\nराष्ट्रीय स्नूकर में बड़ा मुश्किल से जीतले चार बेर के राष्ट्रीय चैम्पियन पंकज आडवाणी.\nआस्ट्रेलियाई क्रिकेट टीम के कोच मिकी अर्थर अपना टीम के चेतवले कि टेस्ट मैचन में हार से आहत भारतीय टीम एकदिना क्रिकेट में पलटवार खातिर बेचैन होखी.\nओद पिच का चलते भारत के टीम सिडनी में अभ्यास ना कर सकल.\nदलीप ट्रॉफी क्रिकेट में पश्चिम क्षेत्र के हरा के पूर्व क्षेत्र सेमीफाइनल में चहुँपल.\nThis entry was posted in उत्तर प्रदेश, खेल, देश-दुनिया, बिहार, मनोरंजन, व्यापार, Uncategorized and tagged टटका खबर, news in bhojpuri by Anjoria. Bookmark the permalink.


कलम और कुदाल: मोदी के जीत में EVM का खेल !\nमोदी के जीत में EVM का खेल !\nमोदी के जीत में EVM का खेल ! बनारस में लोगों ने MODI के खिलाफ किया बवाल :\nPosted by vijai Rajbali Mathur at 5/25/2019 05:42:00 pm\nLabels: EVM, चुनाव, बनारस, विपक्ष\nविपक्ष और लोकतंत्र का लड़ाका\nबड़बोले दक्षिण पंथी नेताओं का बोलबाला ------ अजेय...\nजीवन का बिगाड़ : आभासी दुनिया से ------ मोनिका शर्...\nहार की हताशा के साक्षात्कार ------ शत्रुघन सिन्हा...\nतेजबहादुर बिना लड़े ही जीत गया,और कोई लाखों के फूल ...


"जयप्रकाश नारायण" की अवतरण में अंतर - विकिपीडिया\n"जयप्रकाश नारायण" की अवतरण में अंतर\nजयप्रकाश नारायण (संपादन)\n05:29, 11 जुलाई 2014 तक ले भइल बदलाव\n6 बाइट्स हटावल गइल ,6years ago\n05:28, 11 जुलाई 2014 तक ले भइल बदलाव (संपादन)\nGanesh Paudel (बातचीत | योगदान)\n05:29, 11 जुलाई 2014 तक ले भइल बदलाव (संपादन) (वापस लीं)\nलोकनायक जयप्रकाश नारायण के जनम १ अक्टूबर १९०२ के बलिया जिला के सिताबदियारा गाँव में भईल रहे। उनका के छव साल के उमर में गाँव के प्राथमिक स्कूल में पढ़े खातिर भेजल गईल। जयप्रकाश नारायण स्वभाविक तेज तरार आ बुद्धिमान रहले। नवे साल के उमर में उ सातवाँ कलास में पहुँच गईले आ सन् १९१९ में हायर सेकेंडर इम्तिहान प्रथम श्रेणी से उतीर्ण कईले।\n१९ साल के उमर तक पहुँचते-पहुँचते उनका पर तत्कालीन राष्ट्रीय आन्दोलन के प्रभाव पड़े लागल आ राष्ट्रीयता के संगे-संगे उ समाजवादी विचार-धारा के सम्पर्क में अईले आ जल्दिये भारतीय समाजवादी आन्दोलन के प्रमुख नेता लोग में उनकर गिनती होखे लागल। गांधीजी के आह्‌वान पर जे.पी. अध्ययन छोड़ के राष्ट्रीय आन्दोलन में सक्रीय भाग लिहलें , लेकिन जल्दिये इनका विदेश में शिक्षा प्राप्त करे के धुन सवार हो गईल आ अमेरिका में उच्च शिक्षा खातिर चल गईले।\nइनकर बियाह १८ साल के उमर में प्रसिद्ध समाज-सेवी श्री ब्रजकिशोर प्रसाद के बेटी सुश्री प्रभावती जी से भईल। प्रभावती जी उनका जीवन के ही ना बल्की उनका समाजिक गतिविधि के भी एगो अंग बन गईली।\nबाद में उनका सर्वोदय विचारधारा से सम्बन्ध हो गईल। भूदान आन्दोलन में उनकर सक्रिय सहयोग महत्वपूर्ण रहे। सन् १९७५ में उ देश के नवयुवकन के नेतृत्व एक बार फेर से सम्हरलें।\n५ जून १९७५ ई में दिल्ली के विशाल रामलीला मैदान में उ समग्र क्रान्ति के घोषणा कइलें आ ओही रात आपात स्थिति लगाके जयप्रकाश जी के गिरफ्तार कर लेहल गईल।\nजेल में ही जयप्रकाश जी के गुर्दा खराब हो गईल। उनका के दिल्ली के आर्युविज्ञान संस्थान में, फेर बाद में बम्बई के जसलोक अस्पताल में भरती कईल गईल।\nडाक्टर लोग के सूझ-बूझ आ मेहनत से उनका प्राण के रक्षा कईल गईल, लेकिन तब से निरन्तर जे.पी. जी रोगशय्या पर पड़ल रहस। आखीर ई स्वतंत्रता सेनानी, विचारक, चिंतक आ क्रांतिकारी व्यक्तित्व ९ अक्टूबर १९७९ के चिरनिद्रा में सुत गइलें।\n"https://bh.wikipedia.org/wiki/विशेष:MobileDiff/111862" से लिहल गइल


महुआ टीवी – पृष्ठ2– Anjoria\nजून 30, 2011 OmPrakash Singh\nबॉलीवुड के मशहूर सितारा गोविन्दा महुआ टीवी पर देखावल जा रहल गेम शो के बनी करोड़पति में एह शुक के खास मेहमान बन के अइहे आ हॉट सीट पर बइठ…\nजून 5, 2011 OmPrakash Singh\nअपना कलाकार खोज अभियान में चुनल कलाकारन के लेके भोजपुरी टीवी चैनल एगो नया सीरियल “स से सरसती” के शुरुआत छह जून से करे जा रहल बा जवना के प्रसारण…\nमई 2, 2011 OmPrakash Singh\nबक्सर के आकाश काल्हु साँझ महुआ टीवी पर देखावल जा रहल गवनई के रियलिटी शो में इलाहाबाद के कृतिका लाडो के हरा के पहिला पुरस्कार जीत लिहलें. महुआ टीवी पर…\nअप्रैल 15, 2011 OmPrakash Singh\n१६ अप्रेल से महुआ टीवी पर रोज रात नौ बजे एगो सवाल पूछल जाई. पाँच दिन में पाँच गो सवाल. जे लोग भोजपुरी के “के बनी करोड़पति” कार्यक्रम में शामिल…\nकलाकार खोज अभियान में उमड़ल भीड़\nअप्रैल 3, 2011 OmPrakash Singh\nभोजपुरी टीवी चैनल महुआ टीवी के कलाकार खोज अभियान के दू गो चरण पूरा हो गइल. पहली अप्रेल के लखनऊ में आ तीसरी अप्रेल के गोरखपुर में कलाकारन के हुजूम…\nहँसी के तड़का में वीआईपी के धमाल\nमार्च 12, 2011 OmPrakash Singh\nमहुआ टीवी के हँसे हँसावे वाला शो “हँसी के तड़का” में आजु का एपिसोड में शो के एंकर सुनील सावरा “दबंग” स्टाइल में होखीहन. उर्वशी चौधरी मौजूद लोगन के शो…\nभोजपुरी प्रेमियन के दिल जीत चुकल टीवी चैनल महुआ टीवी अब ले के आ रहल बा “हँसी के तड़का”. दर्शक एह शो के देखत हँसते हँसत रात के स्वागत करीहें.…\nफरवरी 26, 2011 OmPrakash Singh\nआजु शनिचर का दिने महुआ टीवी देखावल जा रहल “नहले पे दहला” शो में गाना के थीम रही ट्रांसपोर्ट. पवन सिंह “टाटा के नैनो कार” गावत एकर शुरुआत करीहें. शो…\nफरवरी 1, 2011 OmPrakash Singh\n“सुर-संग्राम” के दू गो सीजन सफलता के साथ पूरा भइला का बाद भोजपुरी टीवी चैनल महुआ टीवी पर शुरु होखे जा रहल बा भोजपुरी गायिकी में नन्हे सुरताजन के संग्राम…


यूपी के सूखाग्रस्त इलाकन ला 1304 करोड़ दिहलसि केन्द्र सरकार – टटका खबर\nकेन्द्र सरकार उत्तर प्रदेश के सूखाग्रस्त इलाकन खातिर राष्ट्रीय आपदा राहत कोष से एक हजार तीन सौ चार करोड़ रूपिया राहत के काम ला देबे के मंजूरी दे दिहले बिया. राज्य सरकार से कहल गइल बा कि ई राशि किसानन के बैंक खातन में एक हप्ता का भितरे चहुँप जाए क चाहीं.\nई फैसला काल्हु नई दिल्ली में बोलावल हाई लेवल के बइठक में केन्द्रीय गृहमंत्री राजनाथ सिंह के अध्यक्षता में लीहल गइल. प्रधानमंत्री मोदी निर्देश दिहले रहलें कि बुन्देलखण्ड विदर्भ अफर मराठवाड़ा में सूखा के हालात के निकहा से समीक्षा कइल जाव आ जरुरी राहत चहुँपावल जाय.\nTags: उत्तर प्रदेश, केन्द्र सरकार, सूखाग्रस्त


अब भोजपुरी फिलिम बनी ‘जिया हो बिहार के लाला’ – Anjoria\nभोजपुरी मेगा स्टार मनोज तिवारी के गावल ‘गैंग ऑफ वास्सेपुर’ फिलिम के सुपर डुपर हिट गाना ‘जिया हो बिहार के लाला….’ अब सिनेमा के टायटल बनी. ‘जिया हो बिहार के लाला’ नाम से एगो भोजपुरी फिलिम बने जात बा जवना में मुख्य भूमिका सुपरस्टार रवि किशन, नायिका अंजना सिंह, आ खलनायक नीरज यादव अहिरा के बा. निर्देशित करीहें आनंद गहतराज. प्रजेंट मेकर कारपोरेशन के बैनर तले निर्माता बाड़ें रोहित सिंह आ कार्यकारी निर्माता सागर वर्मा.\nनीरज यादव के हालिया रिलीज फिलिम ‘प्रतिघात’ बिहार में सफलता के डंका बजावत बिया आ शानदार तरीका से चउथा हफ्ता में चलत बिया. देखेवालन के नीरज यादव अहिरा के खूंखार खलनायक वाला रोल बहुते पसंद आइल बा. एकरो निर्देशन आनंद डी. गहतराज कइले बाड़न.


गमछा पाड़े -9- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha गमछा पाड़े -9- अभय कृष्ण त्रिपाठी "विष्णु"\nगमछा पाड़े -9- अभय कृष्ण त्रिपाठी "विष्णु"\nहमेशा के तरह महादेव बाबू कमरा में बईठ के आपन रोजमर्रा के आदत पूरा करे के तैयारी करे लग ले, एह बात से अनजान कि बहरी खिड़की पर उनकर मौत के फरिश्ता आ चुकल बा आ उचित समय के इंतजार कर रहल बा. सही समय पर फरिश्ता के सोचल पूरा भइल आ कमरा में मोहन आ गइल. मोहन के हर हाल में एक लाख रुपिया चाहत रहे जेकरा चलते कुछ अइसन बातो भइल कि महादेव बाबू के सीना में दर्द उठ गइल. महादेव बाबू के एही हालत के फायदा उठा के मोहन उनका के धक्का देके बिस्तरा के नीचे से रुपया लेके चल गइल. (एतना कहला के बाद पाड़ेजी सबका के बारी बारी से देखे लगले. सब उनकरे के देखत रहे. ईहाँ तक कि राजनो)....का जवाँई बाबू, अबले के कहनी त हम ठीक कहत बानी नू?'\n'जीऽऽऽऽ जी हँऽऽ..' पाड़ेजी के सवाल पर पहिले त राजन तनि घबरा गइल फेरु जवाब में सिर्फ हामी भर दिहलस...\n'खैर, महादेव बाबू के दिल के दौरा पड़ल बा. एह बात क गुमान ना त मोहन बबुआ के रहे ना ही खिड़की के बहरी खाड़ फरिश्ता के जेकरा के ई इंतजार रहे कि कब महादव बाबू जहर के शराब पीके एह दुनिया से अलविदा करस आ कब ऊ कमरा मेँ आके ऊहाँ के हालात अईसन बना दे कि महादेव बाबू के मौत या त आत्महत्या लागे भा फेरु कतल क ईल्जाम मे मोहन बबुआ फँस जास. कमरा में बहुत देर शान्ति के बाद जब बहरी खाड़ फरिश्ता के लागल कि ओकर काम हो गइल बा त ऊ कमरा में आवे चहलस. एह बीच बहिना कमरा में आ चुकल रही आ अपना भाई के मोहन बबुआ के खिलाफ पुलिस में फोन करत देख उनकरा से फोन झटक के उनकरा के धक्का देके उनकरा मुँह पर तकिया रख के दबा चुकल रहि आ ई मान चुकल रही कि उनकर भाई अब नइखे बाचल. जबकि एह घटना से महादेव बाबू के सीना दर्द बढ़ के दिल का दौरा मे बदल चुकल रहे आ ऊ खाली निष्क्रिय भइल रहुवन, एकरा बाद बहिन कुछ अइसन इंतजामात करे चल गइल रही कि सबकरा महादेव बाबू के मौत आत्महत्या लागो. (एतना कहला के बाद पाड़ेजी बहिना के तरफ देखले त ऊ नजर चोरावे लगली). बहरी खाड़ फरिश्ता से एही जगहा चूक हो गईल. कारण का रहे हमरा ना मालूम लेकिन ओकरा से जवन चूक भइल ओकरा वजह से ओकरा मोहन बबुआ के कमरा में जाये क बाद आ ओकरा कमरा में आवे के पहिले का भइल एकरा बारे में ऊ कुछ ना जान पावल. वइसे एकरा पीछे इहो कारण हो सकेला कि ओकरा मालूम रहे कि शराब के बोतल मे मिलल जहर केतना देर में असर करी. जेकरा चलते ऊ कुछ देर खातिर खिड़की से अलगा चल गइल होखो.' एतना कहनी के बाद पाड़ेजी रुक गइले आ एक बेर फेर सबका के देखे लगले. पाड़ेजी के खामोशी से ममता के ना रह गइल...\n'फिर का भयल गमछा चच्चा..?'\n'जब ऊ कमरा मे आइल त बेसुध महादेव बाबू के मरल समुझ के उनकरा पंजरा जाके देखे लागल. उँहवा से जइसे पलटल महादेव बाबू ओकर हाथ पकड़ लेत बाड़े. हाथ छोड़ावे में जवन छीना झपटी भइल ओकरा कारण महादेव बाबू के हाथ के नाखून में जवन खून लागल ऊ ना त बहिना के खुन से मिलल ना ही मोहन बबुआ के खून से. एहि कारण रहे कि इ दुनो जाना के जुर्म कबूलला के बादो पुलिस इ लोग के इहँवा छोड़ गइल.\n'फेर कातिल उहे काम कइलस जवन तनिका देर पहिला बहिना कर चुकल रहली. फर्क एतने रहे कि कातिल के जब तक महादेव बाबू के मरला के यकीन ना भइल ऊ उनकर गला दबवले रह गईल. आ ओकरा बाद जइसे जहर मिलल शराब के समेटे चहलस वइसे बहरा से बहिना के अन्दर अइला क अनेसा से ओकरा बहरी भागे पड़ल. बाकि ओकरा बहरा गइला क बाद बहिना आ मोहन बबुआ ऊहे काम करल लोग जवन ऊ करे चाहत रहे. जेकरा बाद केहू के महादेव बाबू के गला दबवला के संदेह ना हो. फेर एकरा बाद बहिना कमरा के दरवाजा से बहरी अइली आ मोहन बबुआ कमरा के खिड़की से बहरी गइले. एकरा बाद के कहनी के सबकरा मलूमे बा.'\nएतना कहनी सुनला के बाद सब पाड़ेजी के साथे साथे एक दोसरो के देखे लागल. सबकरा चेहरा से लागत रहे कि सब कातिल के असली चेहरा देखे चाहत बा.\n'लेकिन चच्चा फेर असली कातिल हव के?'\n'बिटिया एह बार हम कउनो जल्दी ना करब. ना त फेर जवाँई बाबू के हमरा से शिकायत हो जाई. काऽऽ जवाँई बाबू, हम साँच कहत बानी नू?'\nएह सवाल पर राजन के कुछ कहत ना बनल आ ओकरा तरफ से ममते कहलस...\n'इनकर कहल सुनल माफ करा चच्चा आ अब जल्दी से असली कातिल के बारे में बता दऽ.'\nएकरा पहिले कि पाड़ेजी कुछ कहते उनकर मोबाइल के घंटी बाजे लागल. पाड़े जी फोन पर बतियावे लगले.\n'बोलीं. सिंह साहब हम गमछा पाड़े बोलत बानी. का कहत बानी ! कातिल के शिनाख्त हो गइल बा आ आप लोग गवाह के साथे महादेव बाबू के घरे आवत बान.. जीऽऽ, आईं हम एहजगे बानी. जी. जी. सब केहु बा. ठीक बा. केहु ना जा पाई.'\nएतना कहला क बाद पाड़ेजी फोन काट दिहले आ सबकरा के बारी बारी से देखे लगले. सब उनही के देखत रहे.\n'खुशखबरी बा. बस तनिके देर में पुलिस असली कातिल के पकड़ ली. ममता बिटिया?'\n'जी गमछा चच्चा.'\n'चाय के तलब होत बा. जब तक पुलिस गवाह के साथे ईहाँ आवे चाय पिया दऽ ना. बकिया कहनीओ पुलिस क सामने हो जाई. (फेर राजन से) जवाँई बाबू, सही कहत बानी नू?'\n'जी बिल्कुल. (राजन पाड़ेजी के बात के जवाब देके ममता के से कहे लागल) ममता हम बाथरुम हो के आवत हई.'\nएतना कहला क बाद राजन अन्दर कमरा में चल गइल आ ममता चाय बनावे खातिर रसोई क तरफ चल गइल. आ पाड़ेजी मोहन आ बुआजी के बईठे के इशारा करके अपनहूँ बईठ गइले.\nतनिका देर बाद ममता चाय लेके आ गइल बाकि अबले ना त पुलिस आइल ना ही अन्दर के कमरा में से राजन.\n'हम राजन के देख के आवत हईं' ममता चाय रखला क बाद अन्दर जाये लागल त पाड़ेजी के अगिला लाइन सुन के बकिया सब चौक गइल.\n'कवनो फायदा ना होखी ममता बिटिया. जवाँई बाबू ना त एह समय बाथरुम में बाड़े ना ही घर में.'\n'का कहत हउआ चच्चा? हमलोग क सामने ही त राजन कमरा मे गयल हऽ बाथरुम खातिर.' ममता आश्चर्य से सवाल कइलस बाकि बुआजी अउरी मोहन आश्चर्य से पाड़ेजी के देखत रहे लोग.\n'ममता बिटिया तू भूला जात बाड़ू कि कमरा के खिड़की से आसानी से बहरी जाइल जा सकल जाला.'\n'काऽऽऽऽऽ?.... एकर मतलब... कातिल... राजनऽऽऽऽ....?' ममता के चेहरा पर आश्चर्य के पराकाष्ठा हो गइल रहे. कुछ अइसने हाल बुआजी अउरी मोहनो के रहे. पाड़ेजी हाँ मे जवाब देबे मे देर ना कइले जेकरा बाद बुआजी बदहवासी से पाड़ेजी के पकड़ के चिल्लाये लगली.\n'अरेऽऽ त फेर ओह कातिल के काहे ईहाँ से भागे दिहलऽ हऽ गमछा?'\n'बहिना राजन एह घर से बहरी गइल बा, हमरा से दूर नईखे गइल. सिंह साहब ओकरा के लेके बहरी आ चुकल बाड़े आ सिर्फ हमरा संकेत के इंतजार कर रहल बाड़े.' एतना कहला के बाद पाड़ेजी सिंह साहब के आवाज दिहले त सिंह साहब चार गो सिपाहयन क साथे राजन के लेके अइले. एह समय राजन के हथकड़ी लागल रहे. ई घटनाक्रम में सबकरा से ज्यादा हैरान ममता रहे आ जब ममता राजन से कतल के कारण जाने चहलस त पाड़ेजी पूरा कहनी बतावे क जगहा सिर्फ एतने बतवले कि महादेव बाबू के राजन के बदचलनी के पता चल चुकल रहे आ ऊ राजन से मिल के ममता अऊरी ओकर रिश्ता तोड़ चुकल रहन. इहे बतावे खातिर महादेव बाबू ममता के कालेज से दू दिन खातिर घरे बोलवले रहन आ ई बात ममता के मालूम हो जात त राजन के बहुत बड़ नुकसान हो जात.\nपाड़ेजी इहो खुलासा कइले कि उनकरा राजन पर शक ओहि दिना हो गइल रहे जब ऊ आपन कहनी में मोहन द्वारा महादेव बाबू के रुपया चोरावे के कहनी कहत रहन आ राजन के मुहँ से ई निकल गइल कि मोहन बाबूजी के कमरा से उनकरा रहते रुपया कइसे चोरा लिहलस? जबकि रुपया चोरावे के कहनी त पुलिस के बही खाता में भी ना रहे. पाड़ेजी इहो बतवले कि ठलुआ महादेव बाबू के खिड़की के बहरी मिलल पर्ची लेके लखनऊ में दुकानदार से कबूलनामा ले लिहले बा कि महादेव बाबू के जवन जहर देबे के कोशिश कइल गइल रहे ऊ केमिकल राजने खरीदले बा. सब कहनी कह के जब पाड़ेजी ममता से सहानुभूति देखा के बहरी जाये लगले. त सिंह साहब उनकरा के एगो बहुत पेचीदा केस के सुलझावे में मदद मँगले. पाड़ेजी ई कह के ऊहाँ से चल दिहले कि..\n'ठीक बा, काल आयब.'\nअंक - 85 (21 जून 2016)


आज से भइल एल्युमिनाई मीट का आगाज - खबर भोजपुरी\nडीडीयू में एल्युमिनाई मीट के आगाज शनिवार के भइल। तीन दिन तक चले वाले सम्मेलन के औपचारिक उद्घाटन रविवार के होई। डीडीयू प्रशासन के मुताबिक एह सम्मेलन से आफलाइन अउर आनलाइन मोड में 23 हजार से अधिक पुरातन छात्रन के जुडले के संभावना बा। एमें देशभर के ख्यातिलब्ध राजनेता, शिक्षाविद्, कुलपति, वैज्ञानिक शामिल होइहें।\nकार्यक्रम के ले के विश्वविद्यालय प्रशासन शनिवार के तैयारी पूरा कs लेहले बा। पहले दिन कामर्स अउर शिक्षा संकाय के पुरातन छात्रन के सम्मेलन होई। सथही एजुकेशन इंडस्ट्री इंटरफेस विषय पर कार्यशाला आयोजित कइल जाई।\nई लोग होई प्रोग्राम में शामिल\nउद्घाटन कार्यक्रम विश्वविद्यालय के दीक्षा भवन में आयोजित होई। एमे रक्षा मंत्री के अलावा विशिष्ट अतिथि के तौर पर महाराष्ट्र के पूर्व गृहमंत्री कृपाशंकर सिंह, केमिकल एंड फर्टिलाइजर विभाग के सचिव आरके चतुर्वेदी, सांसद जगदंबिका पाल अउर हाइकोर्ट के न्यायाधीश सलिल कुमार राय की मौजूदगी महत्वपूर्ण होई। सम्मेलन में विश्वविद्यालय के ख्यातिलब्ध 31 पुरातन छात्रन के डिस्टिंगविश एल्युमिनाई अवार्ड से सम्मानित कइल जाई। सम्मानित होखे वालन में रक्षामंत्री राजनाथ सिंह, आरके चतुर्वेदी, हाइकोर्ट के न्यायाधीश सलिल कुमार राय अउर राहुल चतुर्वेदी, सांसद जगदंबिका पाल, राच्यसभा सदस्य शिव प्रताप शुक्ल, ओडिसा के पूर्व डीजीपी कुंवर ब्रजेश सिंह, केंद्रीय विश्वविद्यालय दक्षिण बिहार के कुलपति प्रो. केएन सिंह, अमरकंटक केंद्रीय विश्वविद्यालय के कुलपति प्रो. श्रीप्रकाश मणि त्रिपाठी आदि शामिल रहिहें।\nई सम्मान उद्घाटन कार्यक्रम के दौरान देहल जाई। एह अवसर पर 1987 बैच केे भूगोल विभाग से स्नातकोत्तर टापर आरके चतुर्वेदी के स्वर्ण पदक भी देहल जाई।2मई को विभागीय पुरातन छात्र सम्मेलन के आयोजन होई।\n2472700cookie-checkआज से भइल एल्युमिनाई मीट का आगाजyes


कॉमेडी किंग महमूद के जनमदिन पर – टटका खबर\nकॉमेडी किंग महमूद के जनमदिन पर\nअपना खास अंदाज, हाव.भाव आ आवाज से लगभग पचास साल ले दर्शकन के हँसावे गुदगुदावे वाला महमूद बालीवुड में किंग आफ कामेडी के दर्जा हासिल कइले बाकिर एकरा ला उनुका बहुते संघर्ष करे के पड़ल.\n29 सितंबर 1933 के जनमल महमूद बचपने से अभिनेता बने के सपना देखत रहले. उनकर अब्बा मुमताज अली बाम्बे टाकीज स्टूडियो में काम करत रहेल. साल 1943 मे संजोग से महमूद के मौका मिलल एगो फिलिम में अशोक कुमार के बचपन के भूमिका करे के, एह बीच ड्राइविंग सीख के महमूद निर्माता ज्ञान मुखर्जी के ड्राइवर हो गइले.\nमहमूद के किस्मत के सितारा तब चमकल जब फिलिम “नादान” के शूटिंग का दौरान अभिनेत्री मधुबाला के सोझा एगो जूनियर कलाकार अतना घबड़ाइल रहे कि दस रीटेक का बादो आपन संवाद सही से ना बोल पावल. तब निर्देशक हीरा सिंह महमूद के उ संवाद बोले के कहलन आ महमूद ओकरा के एके बेर मे ओके करा दिहलन. एह फिलिम ला महमूद के 300 रूपिया पगार मिलल जबकि बतौर ड्राइवर उनुका मात्र 75 रूपिये मिलल करे.\nफेर महमूद ए.भी.एम बैनर के फिलिम “मिस मैरी” ला स्क्रीन टेस्ट दिहले बाकिर फेल हो गइले, ए.भी एम के कहना रहे कि महमूद कबो अभिनय ना कर सकस. बाद का दिन में ए.भी.एम बैनर के आपन ई राय बदले के पड़ल आ महमूद के बतौर अभिनेता राखत “मै सुदर हूँ” फिलिमो बनवलसि.\n«« वार्ड सदस्य के छूरा घोंप के हत्या\nकुख्यात छट्ठ चौहान गिरफ्तार »»


महुआ टीवी पर ‘‘शुभ गृहलक्ष्मी’’ – Anjoria\nमहुआ टीवी पर ‘‘शुभ गृहलक्ष्मी’’\nMarch 13, 2012 OmPrakash Singh टीवी, मनोरंजन 0\nभोजपुरी के अकेला मनोरंजक टीवी चैनल ‘महुआ’ पर खास तौर से मेहरारूवन खातिर बनावल एगो अनोखा अंदाज वाल रियलिटी गेम शो ‘‘शुभ गृहलक्ष्मी’’ के प्रसारण 12 मार्च से शुरू हो गइल बा. एह शो के सोमार से बियफे ले साँज सात बजे से देखावल जात बा. पूरा पूरी गृहलक्ष्मियन खातिर बनावल एह शो मे मेहरारूवन के जिनिगी के यादगार पल त देखावले जात बा, साथही ओह लोग के पसन्द आ नापसन्दो के चरचा होखत बा. एकरा अलावे खेलो करावल जात बा.\nशो के एकर हउवें महुआ टीवी के भौजी नं॰ 1 के दुलरआ देवर प्रियेश सिन्हा. एह शो खातिर प्रियेश शहरे शहर जा के गृहिणियन से भेट करीहें आ विजयी गृहिणी के ‘‘शुभ गृहलक्ष्मी’’ के ताज पहिनइहें. एह शो के तीन हिस्सा में बाँटल गल बा.\nशो के निर्माता हवे महुआ मीडिया प्रा॰लि॰.\nपाकिट में दाम नईखे तऽ राउर कवनो मान नइखे


लवटत बारात के बोलेरो पलटला से सात जने के मौत अनेके घवाहिल – टटका खबर\nलवटत बारात के बोलेरो पलटला से सात जने के मौत अनेके घवाहिल\nसिवान जिला के इसुआपुर इलाका के मोरवा गाँव से राजेन्द्र रावत के बेटा अमलेश के बारात सहसराँव गइल रहुवे. बिआह भइला का बाद लवटती बनियापुर के मानोपाली स्कूल का लगे बोलेरो पलटी मार दिहलसि आ सड़का का दोसरा तरफ बारह फुट गहीर गड़हा में गिर गइल. एह हादसा में सात जने के मौत ठाँवे पर हो गइल जबकि आधा दर्जन घवाहिलन के सिवान अस्पताल भेजल गइल.\nTags: मोरवा, सिवान


बड़प्पन - चौधरी कन्हैया प्रसाद सिंह 'आरोही' - मैना: भोजपुरी साहित्य क उड़ान (Maina Bhojpuri Magazine)\nHome चौधरी कन्हैया प्रसाद सिंह 'आरोही' Bhojpuri Kahani बड़प्पन - चौधरी कन्हैया प्रसाद सिंह 'आरोही'\nबड़प्पन - चौधरी कन्हैया प्रसाद सिंह 'आरोही'\nगनिया टमटम उडबले चल जात रहे। टमटम ढकर-ढकर करत रहे। ओकर पार्ट-पूजा बुझात रहे कि अलग-अलग हो जाई। सड़कि उभड़-खाभड़ रहे। टमटम पर बइठल डाक्टर मने-मन अनसात रहन। डांटे के मन करत रहे बाकिर चुप रह जात रहने। जानत रहन कि एकर पुरान आदत ह। कतह रोगी देखे जाये के होखी तब असहीं करेला। कुछ कहला पर कहे लागी\nडाक्टर बाबू रउआ बाहर के हई। इहां के लोग के नईखीं जानत। तनी मनी कुछ हो गईला पर लोग डाक्टर के पास ना जाय। अब-तब के घरी लाग गइला पर लोग डाक्टर के पास जाला। रवे कहां कि अइसन में देरी करे के चाहीं? परान छुटे में का कवनो समय लागेला?"\nआ घोड़ा के चाल आउरोतेज कर दी। जबाब देत ना बनी। भर रहता बकत रही।\n"चल बेटा। हीरा रे। एक जान के सवाल बा। बहुत पुनिहोई। लोग के ओठ पर तोर नांव रही। देख के। गडहा बा। ऊँचा बा। जोर लगा के। बहुत दूध पियले बाड़। आज मलिदा खिआईब। खुदा हो। दया कर रोगी के उमिर द। डाक्टर के हाथ में जस द। तू मालिक हव तोहरे भरोसा बा। गाड़ी से बच के। चल सुग्गा। किनारे से। बच बच के। हाय हाय ईका? अबहिए से थकन? गाँव दूर बा। चाल बढ़ा के। रोगी के बचावे के बा। बेचारा के एके लइका बा। खानदान के दिया बोताय मत। हाय अल्ला! रहम कर। नूर द। परवरदिगार हव। ससुरी हवा बढ़हीं नइखे देत। कइसन गर्मी पड़ रहल बा। लोग रहता से हटते नइखे। सुराज नू हो गइल।"\nजब गनिया घोड़ा के मनावेला तब डाक्टर के बुझाला कि ऊ उनकरे मनावन करत होखे। सुरु-सुरु में उनका ओकर बड़-बड़ाईल खराब लागत रहे। अब उहो पर धेयान ना देस। तबो कबो-कबो ऊ अइसन बात बोलेला कि डाक के हंसी हवा में पंवरे लागेले।\nगनिया स्वभाव के खरा ह। केहु के चुगली करे के हाल ना जाने। डाक्टर ओकरा के अउर टमटम वालन से ज्यादा एह से मानेलन कि ऊ बहुत दिन के अस्पताल के डॉक्टर लोग के चढावत आ रहलबा। चरित्र के अच्छा आदमी ह.\nविश्वासघात करे के हाल ना जाने। कवना समय कहल जाय तड़यार रहेला। कया फुरमाईस ना करे। गांव देहात के लोग ओकरा टमटम के सगुनिया मानेला। बढ़ के लेहाज ओकरा नजर में रहेला। महंगा से महंगा सवारी छोड़ के डाक्य के हे जाय खातिर तइयार रहेला। कवनों गांव के केहू के घर के होखे ओकरा रहता पुठे के ना पड़े।\nगनिया के नजर में रोगी के ना जात होले ना धरम। जवना तेजी से मुसलमान के घर जाला ओही तेजी से इसाई या हिन्दुओं के घर। नांव से मुसलमान होइयों के ऊ हिन्दू ह। ओकरा माई के एगो फकीर पर बड़ी विश्वास रहे। उहे फकीर एकर नांव गनिया रखले रहन।\n"डाक्टर साहब! रउआ भगवान पर विश्वास करीला कि ना?"\nडाक्टर के धेयान टुटल। पहिले त ऊ ओकरा सवाल के ना समझलना फिर से पूछे के चाहत रहन। तब ले खियाल हो गइल।\n"काहे? का बात है?"\n"कुछ ना। असहीं पूछत रहीं।"\n"हम भगवन के मानिला। ढकोसला के ना। एगो अनजान शक्ति के आगा माथा झुकाइला। ओही शक्ति के भगवान मानीला।"\n"ठीक बा। मानी। रउआ मान सकीला। हमा-सुमा के त ढकोसला के मानहीं के पड़ी।"\nडाक्टर के दिमाग गनिया के बात के साथ कदम से कदम मिला के ना चल सकल। मन में पूछ के समझ लेवे के लहर आईल। एगो बड़प्पन के चादर ओढ़ ली रहन। ऊ घशात बुझाइल। टाई ठीक कइले। कोट पैंट पर के धुर रुमाल 1. से उड़वले। मुँह पर रुमाल गते-गते चलावे लगले। मन में कुदार चलत रहे। अपना के ना रोक सकले- "काहे?"\nगनियो आदमी ह। सब केहू अपना के सबके से बड़ समझेला। हाथी या कार पर चढ़े वाला लोग साइकिलिहन के हटत देख के हंसेला। हमरो से बड़ लोग दुनियाँ में बा, ई भुला जाला; बाकिर अपना से छोट न नांव अंगुरिये पर रहेला। डाक्टर के दिमाग में अपना बात के ना पकड़ात देख के गनियों के खुशी भइल। ऊ खंखार के गला साफ कइलस आ कहे लागल "केहू कहे कि मिठास होले। सभे कही ऊ कइसन होले? मीठ लागे से मिठास ह। रउआ मान लेब। हमरा दिमाग में ना धसीं केहू मिसरी खिआ के कही कि अइसन लागत बा उहे मिठास है। हम मान लेब।"\nगनिया चुप हो गइल। डाक्टर के डर लागे लागल। ऊ गनिया के एक सवाल से डालना ऊ जब पुछेला कि बबुआ लोग कब आई मेम साहब कब आइब, ठब सांच बोले के साहस ना पड़े आ झूठ बोले के पड़़ेला।\nआजो उनका बड़का लइका के चिट्ठी आइल रहे। लिखले रहे कि बेबी जाये खातिर रोवेले। ओकरा के पढते बुझ गइल रहीं कि उनकरे लिखावल होई। आगे अठरी साफ लिखल रहे कि छुट्टी मिली तब चल अइह चाहे केहु के भेज दीह नात माई बरखा शुरु होते चल आई।\nअइसन बात ना रहे कि ऊ ले आइल ना चाहत होखस। कवनो तकलीफ ना होखे, कवनो खर्चा कम होखे, कवनो अपना औरत से प्यार ना होखे, घर के लोग रोकत होखस, सेहू बात ना रहे। सोचत रहन कि ई लोग भा रही तब खुब लिखाइत। अब बुझात बा कि ओही समय ढेर लिखात रहे।\n"हजुर रात दू-तीन गो हितलोग आ गइल रहन। दाल-चाउर सब राते में साफ हो गइल रहे। अब लौटब तब खरीदाई। घर में पइसो नइखे मिलवे का करेला कि बांचो? महंगी जान मरले बिया।"\nडाक्टर छूटकारा मिलल देख के अपना के हलुक महसुस कइले बलाय टर गइल रहे। दोसर केहु कहित तव विसवास ना करितन सोचितन कि कुछ मांगे खातिर बहाना कर रहल बा। गनिया पर विश्वास हो गइल। ऊ मांग के कुछ ना ले सके।\n"तब अनगुते से असहीं बाड़?"\n"आवत खा नथुन साह के दोकान पर चाय पी लेले रहीं । नथुन साह के जानीला नू? अस्पताल के पास उत्तर तरफ दोकान बा बेचारा गरीब आदमी ह। दिल के खराब ना ह। हमरा साथ पढ़त रहे। मयभा मतारी के चलते ओकर ई हाल भइल बा ना त ओकरा कवना चीज के कमी हइस।"\nटमटम के रुकते लइका घेर लेले सन। उतर के डाक्टर सीधे रोगी के पास गइले। बक्सा लेले पीछे-पीछे गनिया रहे। डाक्टर के चपरासी टमटम के पास रह गइल रहे। रोगी के खाटी के दाहिने ओर एगो कुर्सी पर डाक्टर बइठ गइले। गनिया खाटी के सिरहाना बायीं ओर जा के खाड़ा हो गइल। डाक्टर रोगी के कलाई देखते रहन आ गनिया उनकर चेहरा। ओकरा चेहरा पर उभरत भाव के ऊ पढ़ के समझ गईल। डाक्टर लोगन के साथे रहत-रहत बहुत कुछ जाने लागल रहे।\n"सुसुम पानी चाहीं। जल्दी। हालत ठीक नइखे। गर्मी खातिर सुई देवे के पड़ी।" रोगी के छाती पर आला धुमा के डाक्टर बोलले।\nसुसुम पानी तइयार रहे। तइयार ना करें पड़ल। जल्दीए मिल गइल। रोगी के दहिना हाथ डाक्टर के आगा उधार पड़ल रहे। उनका हाथ में सूई रहे। एक हाथ में स्पिरिट में भीजल रूई के फाहा रहे। साहस ना होत रहे कि सूई देस। मन संस्कार मुर्दा के खोभे से मना करत रहे। गनिया के तरफ देखलन। ओकरा नजर में घरवा भरल रहे। ऊ दरवाजा तरफ बढ़ल। डाक्टर के बुझाइल जइसे कि ऊ उनका जइसन पापी के हत्या करे खातिर हथियार ले आवे गइल होखे। रोगी मर गइल एड में हमार का दोष? हमरा पास लोग गइल तब हम अइबे कइनी। तनिको देरियो ना कइनी। हम त आइल बानी। हमार समय लागल। हमरा त फीस मिलहीं के चाहों कह देब कि मर गइलन तक के फीस दी? लोग रोवे-गावे लागी। वाबूजी के मुकदमा खातिर, करज चुकावे खातिर रूपया चाहीं। भाई के कॉलेज के फीस चाहीं। लइकी के 8-10 साल बाद भारी तिलक चाही भावुक बनला पर कहां से आई? हाथ प स्पिरिट मलत देर भ गइल मन कड़ा कर के आंख मूंद के सूई धंसा देले।\nदवा के पूर्जा थम्हा के खियावे पिआवे के तरीका बता कं. फोस चेटिअवलन आ आके टमटम पर बइठ रहलना गनिया से नजर मिलते झुका लेलन आ दोसरा ओर देखे लगलन।\nडाक्टर के बइठ गइला पर गनिया टमटम बढ़ा देलस। लोग के तरफ देख के हाथ जोड़ के बोलल, "तब हम जात बानी।"\nएक आदमी घोड़ा के तरफ बढ़ल। हाथ में हरियर पांच रुपया के नोट रहे।\n"अपना टमटम के भाड़ा ले ले जा।" गनिया सुन के अनसुना कर देलस। घोड़ा के चाभुक मार देलस। हाथ के इसारा से बतवलस कि भाड़ा ना चाहीं।\nघोड़ा पर के चाभुक डाक्टर के अपना पीठ पर महसुस भइल। ऊ देखलन गनिया के आँख से झरझर लोर बहत रहे। ऊ ओकरा बड़प्पन के ऊँचाई देखें लगलन।\nभोजपुरी कहानियां, वाराणसी जुलाई - 1969


सीमा सिंह के लहँगा सात लाख के – Anjoria\nसीमा सिंह के लहँगा सात लाख के\nभोजपुरी फिल्म “जंग” में आयटम डान्सर सीमा सिहं के किरदार देख के सभे दंग रह जाये वाला बा. उनकर डांस त जानमार बड़ले बा उनकर लहँगो निर्माता के जाने ले लिहले होखी. काहे कि ओह लहँगा के बनावे में बारह दिन लागल कारीगरन के आ दाम पड़ल सात लाख ! पिछला दिने जब मुंबई का मदर नेचर स्टूडियो में एह आयटम डांस के शूटिंग भइल त जेही देखल से हि वाह वाह कर उठल. एह डांस के नृत्य निर्देशिका रेशमा खान अतना बढ़िया से फिल्मवले बाड़ी कि दर्शको वाह वाह कर उठीहें. सभका “शीला के जवानी” याद आवे लागी. “जंग” के निर्माण कुसुम धानुका करत बाड़ी आ निर्दशन प्रशान्त नन्दा के बा. सीमा सिंह कहलि कि एह आयटम डांस के दर्शको बहुत पसन्द करीहें काहे कि डाँस अतना बढ़िया बनल बा कि सभले डँस ली ! दोसरे एह डाँस खातिर निर्माता दिल खोल के खर्च कइले बाड़ी. देखल जाव भोजपुरी सिनेमा के बिजुरिया सीमा सिंह के ई डांस दर्शकन के कतना डँसत बा.\nपवन सिंह आ विक्रांत के गुण्डई २६ जनवरी से देखे के मिली


When Congress Chief Minister Sampurnanand wrote the manifesto of the Socialist Party Bhojpuri: जब कांग्रेसी मुख्यमंत्री संपूर्णानंद लिखलन सोशलिस्ट पार्टी क घोषणा-पत्र– News18 Hindi\nWHEN CONGRESS CHIEF MINISTER SAMPURNANAND WROTE THE MANIFESTO OF THE SOCIALIST PARTY\nBhojpuri: जब कांग्रेसी मुख्यमंत्री संपूर्णानंद लिखलन सोशलिस्ट पार्टी क घोषणा-पत्र\nप्रजा सोशलिस्ट पार्टी अगले चुनाव क तइयारी करत रहल. पार्टी के घोषणा-पत्र क जरूरत रहल. सबके दिमाग में रहल कि घोषणा-पत्र नरेंद्र देव खुद लिखिहय. ओनके जेतना विचारवान, नीतिवान अउर विद्वान ओह समय पार्टी में दूसर केव नाहीं रहल. लेकिन आचार्य जी क तबीयत थोड़ी खराब चलत रहल. ओनसे पूछल गयल कि घोषणा-पत्र क काम कहा तक पहुंचल त उ कहलन कि संपूर्णानंद घोषणा-पत्र लिखत हउअन. इ बात सुनि के सबकर कान खड़ा होइ गयल.\nLast Updated : May 19, 2021, 15:17 IST\nराजनीति में अइसन भी होइ सकयला कि दूसरे पार्टी क नेता अपने विरोधी पार्टी क घोषणा-पत्र लिखय? उ भी मुख्यमंत्री रहते? आज के जमाने में न त इ संभव हौ अउर न अतीत क इ घटना आज केहू के गले उतरी. लेकिन इ घटना सौ फीसदी सही हौ. उत्तर प्रदेश क मुख्यमंत्री डॉ. संपूर्णानंद आचार्य नरेंद्र देव के कहले पर प्रजा सोशलिस्ट पार्टी क घोषणा-पत्र लिखले रहलन. इ बात तब क हौ जब नरेंद्र देव कांग्रेस से अलग होइ गयल रहलन. फिर सोशलिस्ट पार्टी क जे.बी. कृपालानी के नेतृत्व वाली किसान मजदूर प्रजा पार्टी के साथ विलय भयल अउर 1952 में प्रजा सोशलिस्ट पार्टी अस्तित्व में आयल.\nआजादी के बाद पं. गोविंद वल्लभ पंत उत्तर प्रदेश क पहिला मुख्यमंत्री बनलन. लेकिन प्रधानमंत्री जवाहरलाल नेहरू 1954 में ओन्हय केंद्रीय मंत्रिमंडल में बोलाइ लेहलन. एकरे बाद 28 दिसंबर, 1954 के डाॅ. संपूर्णानंद उत्तर प्रदेश क मुख्यमंत्री बनलन. संपूर्णानंद नेहरू विरोधी खेमा क मानल जायं. लेकिन ओह समय उत्तर प्रदेश क राजनीति बनारस से तय होय, अउर संपूर्णानंद बनारस क सबसे कद्दावर कांग्रेसी रहलन, जवने के नाते ओन्हय मजबूरन मुख्यमंत्री बनावय के पड़ल.\nसंपूर्णानंद समाजवादी सोच क रहलन, समाजवाद शीर्षक से एक किताब भी लिखले हउअन, 1934 में कांग्रेस सोशलिस्ट पार्टी के गठन में भी ओनकर काफी योगदान रहल. लेकिन एह समय उ उत्तर प्रदेश में कांग्रेस सरकार का नेतृत्व करत रहलन. नरेंद्र देव के साथ के लोगन के इ बात अटपटा लगल कि विरोधी पार्टी के आदमी के घोषणा-पत्र लिखय क जिम्मेदारी आचार्य जी काहें देहलन. उ घोषणा-पत्र के साथ न्याय कइसे कइ सकयलन. लेकिन आचार्य जी क निर्णय रहल त केव मुंह नाहीं खोललस. तीन महीना बाद हाथे से लिखल कगजे क बंडल नरेंद्र देव के पास पहुंचल. इ बंडल संपूर्णानंद भेजले रहलन. नरेंद्र देव उ बंडल बिना देखले सीधे छपय बदे भेजि देहलन. ओही घोषणा-पत्र पर पार्टी 1957 क आम चुनाव लड़लस. उत्तर प्रदेश विधानसभा में 44 सीट के साथ प्रजा सोशलिस्ट पार्टी कांग्रेस के बाद दूसरे नंबर पर रहल. जबकि लोकसभा में 19 सीट के साथ कांग्रेस अउर भारतीय कम्युनिस्ट पार्टी के बाद तीसरे नंबर पर.\nराजनीति में जहां विरोधी एक-दूसरे क गरदन तक काटय बदे तइयार हयन, उहां भरोसा क अइसन मिसाल दूसर देखय के नाहीं मिलत. संपूर्णानंद वाकई भरोसा वाला आदमी रहलन. जनता क भी ओनके ऊपर भरोसा रहल. उ कभौ जनता के बीच वोट मांगय न जायं. पर्चा भरि देय अउर चुनाव जीति जायं. बनारस शहर दक्षिणी सीट से उ दुइ दइया विधायक बनलन. पहिली बार 1952 में फिर 1957 में. हलांकि अजादी के पहिले भी दुइ दइयां 1926 अउर 1937 में उ विधानसभा बदे निर्वाचित भयल रहलन, अउर शिक्षामंत्री, वित्तमंत्री गृहमंत्री रहि चुकल रहलन.\nसंपूर्णानंद बदे राजनीति जनता के सेवा के अलावा कुछ नाहीं रहल. पूरे प्रदेश में ओनकर इहय निर्विवाद छवि रहल. ओनके एही छवि के कारण ओन्हय राज्य क मुख्यमंत्री बनावल गयल रहल. लेकिन नेहरू के ओनके छवि से चिढ़ भी रहल, जवने के नाते उ चंद्रभानु गुप्ता अउर कमलापति के मदद से संपूर्णानंद के उत्तर प्रदेश के राजनीति से दूर कइ देहलन. सात दिसंबर, 1960 के संपूर्णानंद मुख्यमंत्री पद से इस्तीफा देइ देहलन. फिर 16 अप्रैल, 1962 के ओन्हय राजस्थान क राज्यपाल नियुक्त कयल गयल, जहां उ 16 अप्रैल, 1967 तक काबिज रहलन. फिर बनारस अइलन अउर राजनीति से संन्यास लेइ लेहलन.\nसंपूर्णानंद खाटी बनारसी रहलन अउर भांग क शौकीन भी. हर शाम भांग छानय. राजस्थान क राज्यपाल बनले के बाद भी बनारस क लोग भांग लेइ के उहां बराबर पहुंचल रहयं.\nबनारस के विकास में संपूर्णानंद क बहुत योगदान रहल हौ. गंगा किनारे पक्का घाट क पुनर्निर्माण होय, चाहे संस्कृृत विश्वविद्यालय क स्थापना, सब संपूर्णानंद क ही देन हौ. संपूर्णानंद बनारस क अधिकारिक नाम काशी रखय चाहत रहलन, लेकिन जवाहरलाल नेहरू दबाव बनाइ के वाराणसी कराइ देहलन. राज्य में हिंदी के बढ़ावा देवय में अउर हिंदी के अधिकारिक भाषा बनावय में संपूर्णानंद क बड़ा योगदान रहल. महात्मा गांधी क पहिली जीवनी कर्मवीर गांधी संपूर्णानंद ही लिखले रहलन.\nअजादी मिलले के बाद 1948 के दौर में बनारस में कांग्रेस क दुइ गुट रहल. एक गुट रघुनाथ सिंह क अउर दूसर गुट कमलापति त्रिपाठी क. राज्य कमेटी में भी दुइ गुट रहल. एक गुट पुरुषोत्तम दास टंडन क अउर दूसर गुट रफी अहमद किदवई क. टंडन गुट में गोविंद वल्लभ पंत, संपूर्णानंद अउर चंद्रभानु गुप्ता रहलन. बाकी नेता किदवई गुट में. बाद में संपूर्णानंद क पत्ता काटय बदे चंद्रभानु गुप्ता अउर कमलापति एक होइ गइलन. जबकि संपूर्णानंद काशी विद्यापीठ में कमलापति के पढ़उले रहलन अउर कमलापति भी ओन्हय आपन गुरु मानय. लेकिन राजनीति में कब चेला गुरु बनि जाई, एकर अंदाजा लगाइब कठिन हौ.\nअध्यापन, लेखन अउर संपादन संपूर्णानंद क प्रिय विषय रहल. शुरू में वृृंदावन अउर बीकानेर में पढ़उलन. फिर बाबू शिवप्रसाद गुप्त के आग्रह पर बनारस लौटि अइलन अउर ज्ञानमंडल प्रकाशन क काम देखय लगलन. इहां मर्यादा नामक पत्रिका क संपादन कइलन. फिर अंग्रेजी दैनिक टूडे क कुशल संपादन कइलन. शिवप्रसाद गुप्ता के ही आग्रह पर काशी विद्यापीठ में पढ़ावय लगलन. (लेखक सरोज कुमार वरिष्ठ पत्रकार हैं. यह उनके निजी विचार हैं.)


आरा - विकिपीडिया\nआरा भारत के बिहार राज्य के एगो प्रमुख नगर हऽ। ई भोजपुर जिला के मुख्यालय हऽ। बिहार के राजधानी पटना से एकर दूरी खाली 55 किलोमीटर बा। देश के दोसर ईलाकन से ई सड़क आउर रेलमार्ग से जुड़ल बा । ई सहर बनारस से 136 मील पूरूब-उत्तर-पूरूब ,पटना से 37 मील पश्चिम, गंगा नदी से 14 मील दक्खिन आउर सोन नदी से आठ मील पश्चिम में बसल बा। ई पूर्वी रेलवे के प्रधान साखा आउर आरा-सासाराम रेलवे लाइन के जंकशन हऽ। डिहरी से निकले वाली सोन के पूरबी नहर के प्रमुख 'आरा नहर' शाखा भी इहां से होकर जाले। आरा के 1865 में नगरपालीका बनावल गइल रहे।\nभारतीय राज्य बिहार में लोकेशन\nनिर्देशांक: 25°33′27″N 84°40′12″E / 25.55750°N 84.67000°E / 25.55750; 84.67000निर्देशांक: 25°33′27″N 84°40′12″E / 25.55750°N 84.67000°E / 25.55750; 84.67000\nआरण्या देवी (मंदिर)\n• दूसरा अधिकारी\n802301, 802302 & 802312\nकलेक्ट्रेट पोखरा, मई के एगो साँझ बेरा।\nगंगा और सोन के उपजाऊ घाटी में होखला के चलते ई अनाज के प्रमुख व्यापारिक क्षेत्र आउर वितरणकेंद्र हऽ । ई पटना, सासाराम आउर बनारस से रेल आउर सड़क मार्ग से जुड़ल बाटे। गंगा अऊर सोन नदी में बाढ़ अईला के चलते सहर कबो-कबो छतिग्रस्त हो जाला।\n2.2 मध्य काल\n4 व्यापारिक स्थिति\n6 दर्शनीय जगह\nमसाढ़ मे मिलल एगो जैन सिलालेख मे एकर नांव "अरामनगर" लिखल बा एहिसे अइसन मानल जाला जे आरा नांव एहिसे पड़ल।\nकाथा सभ मे अईसन कहल गईल बा जे आरा संस्कृत के सबद "आरण्य" से बनल बाटे, जेकर माने "बन" होला। अईसन कहल जाला जे पुरान घड़ी मे आरा मे बहुते सघन बन रहऽसन। कहाला जे, राम जी के गुरु, विश्वामित्र के मड़ई हेनिए केनियो रहे। राम जी ताड़का के अरे लगे मरले रहन।\nआरा के ऐतिहासिक रूप से शाहाबाद कहल जाला, ई नांव 1529 मे मुगल राजा बाबर दिहले रहन, जब ऊ बिहार के अफगान लोगन के हरइला के बाद एक राति रुकल रहन। शाहबाद के माने होला राजा लोग के नगर, एहीजे से पुरान जिला शाहाबाद के नांव पड़ल।\nमसाढ़ मे मिलल आसोक के सेर\nआरा दिया रामायण मे लिखल बा, कहाला जे, राम जी के गुरु, विश्वामित्र के मड़ई हेनिए केनियो रहे। राम जी ताड़का के अरे लगे मरले रहन।\nपुरान भारत मे ई मगध मे आवत रहे।, 684 बिसी मे एहिजा हर्यक कुल के राज चलत रहे। मौय कुलो एहिजा राज कइले रहे आ मसाढ़ लगे असोक के थम मिलल बाटे। 200 ईश्व मे एहिजा ग गुप्ता कुल रहे, बिकरमादित के कथा कईसे बैताल पचिसी आ सिंहासन बत्तिसी एहिजा आजो सुनावल जाला। फेर एहिजा पाल आ चेरो सभ के राज रहल।\nसोन नदी के पार करत बाबर\nआरा सांस्कृतिक दृष्टि से बहुत महत्वपूर्ण रहल बा।आरा में ढेर अईसन संस्थान बाड़ीसन,जवन सांस्कृतिक नाटक के प्रस्तुति में, लोगिन के मनोरंजन करे में इउर शिक्षा के साथे-साथे सामाजिक कुप्रथा के भी ख़तम करे में बहुत बड़ भूमिका निभावत बाड़ीसन।\nआरा व्यापारिक दृष्टि से बहुत महत्वपूर्ण रहल बा I एहिजा के मुख्य व्यवसाय खेती से जुडल बा I आरा के गोला आउर बाजार समिति खेती से जुडल खरीद-बिक्री के जगह के रूप में जानल जाला।\nइहां वीर कुंवर सिंह विश्वविद्यालय अऊर बहुत महाविद्यालय बाड़ीसन । प्रोफेसर मिथिलेश्वर, उर्मिला कौल, मधुकर सिंह, अनंत कुमार सिंह, नीरज सिंह, निलय उपाध्याय, जवाहर पाण्डेय जईसन लोग समाकालिन साहित्य के दिशा दे रहल बा लोग । भोजपुर कंठ, आरण्य ज्योति जईसन पाक्षिक अखबार बहुत लम्बा समय से इहाँ प्रकाशित होत बाड़ीसन । एगो अइसन समय भी रहे जब आरा से टटका नाम के एगो भोजपुरी अखबार प्रकाशित होत रहे । बीच में शाहाबाद भूमि और समकालीन भोजपत्र नाम के पत्रिकन के प्रकाशन शुरू भइल रहे जे अब बंद बा । मित्र और जनपथ नाम के साहित्यिक पत्रिका इहाँ से प्रकाशित हो रहल बाड़ीसन । जनवादी लेखक संघ,प्रगतिशील लेखक संघ और अखिल भारतीय साहित्य परिषद के शाखा भी आरा शहर में आपन मौजूदगी दर्ज करवले बाड़ीसन । आजकाल भोजपुरी भाषा के कईअक गो लेखक अऊर संगठन आरा में सक्रिय बाड़ें । आरा में बहते पुरान अऊर इतिहासिक ईमारत बाड़ीसन । महाराजा कॉलेज परिसर में आरा हाउस, रमना मैदान के भीरी चर्च, बड़की मस्जिद, नागरी प्रचारिणी सभागार सह पुस्तकालय, बाल हिंदी पुस्तकालय, जैन सिंद्धांत भवन आदि प्रमुख बाड़ीसन I शहर में जैन लोग के भी ढेर मंदिर बाटे । इहाँ जैन बाला विश्राम नाम के लईकिन खातिर एगो ढ़ेर पुरान स्कूल बा। हरप्रसाद दास जैन कॉलेज, महाराजा कॉलेज, सहजानंद ब्रह्मर्षि कॉलेज, जगजीवन कॉलेज, महंत महादेवानंद महिला कॉलेज अंगीभूत कॉलेज हयिसन। नामी स्कूलन में डी.ए.वी ,जीन पौल्स ,सम्भावना अवासिय उच्च विद्यालय आउर डी.के.कारमेल के नाम शामिल बा I एकरा अलावा शहर में ढेर बड़-छोट स्कूल-कालेज बाड़ीसन । इहाँ वीर कुंवर सिंह विश्वविधालय के स्थापना सन 1992 में भइल । जगजीवन राम, राम सुभग सिंह, अंबिका शरण सिंह, सचिदानन्द सिन्हा, रामानंद तिवारी जईसन नेता आरा के माटी के लाल हवें।\nआरा के दर्शनीय जगह में आरण्य देवी, मढ़िया के राम मन्दिर शामिल बा। शहर में बुढ़वा महादेव, पतालेश्वर मंदिर, रमना मैदान के महावीर मंदिर, सिद्धनाथ मंदिर आदि शामिल बा । शहर में बड़की मठिया नाम से मशहुर एगो धार्मिक जगह बा । शहर के बीचोबीच बसल बड़की मठिया रामानंद सम्प्रदाय के प्रमुख केन्द्र हऽ। बनारस के तर्ज प मानस मंदिर के भी निर्माण चल रहल बा । आरा शहर से दूर बखोरापूर के काली माई के मंदिर भी बहुत मशहुर भइल जात बा जहाँ हर साल बड़-बड़ कलाकारन के जमावड़ा लागेला। आरा शहर से9किलोमिटर दूर सकड्डी के दुर्गा माई के मंदिर भी बहूत मशहुर है।\nआरा खातिर जलवायु आँकड़ा\nऔसत कम °C (°F)\nऔसत वर्षण mमी (इंच)\nऔसत बरखा वाला दिन\n1.4 1.7 1 0.7310.1 14 15.1 8.140.8 0.6 60.5\n2011 के जनगणना के अनुसार आरा शहर के कुल आबादी 2,61,099<ref>/>बा । आबादी के मामला में आरा देश में 184 वें स्थान प बा।\nमुख्य लेख: आरा के लोगन के लिस्ट\nआरा के प्रमुख लोगन में 1857 के बिद्रोह के क्रांतिकारी कुँवर सिंह से के नाँव सभसे प्रमुखता से लिहल जाला। भारत के आज़ादी खातिर बाद में संघर्ष करे वाला लोगन में डाॅ. सच्चिदानंद सिन्हा रहलें जे बिहार के बंगाल से अलगा क के अलग राज्य बनावे खातिर आंदोलन कइलें आ बाद में जा के एकर पहिला राज्यपाल बनलें। सिन्हा भारत के संबिधान सभा के पहिली बैठक के अध्यक्ष रहलें जबले की राजेंद्र प्रसाद के औपचारिक रूप से अध्यक्ष ना चुन लिहल गइल। एगो अउरी महत्त्व के नेता आ स्वतंत्रता सेनानी बाबू जगजीवन राम आरा से रहलें जे नेहरू सरकार में मंत्री रहलें। इनके बिटिया मीरा कुमार एगो प्रमुख नेता बाड़ी आ लोकसभा के अध्यक्षा रह चुकल बाड़ी।\nसाहित्य के क्षेत्र में शिवपूजन सहाय के नाँव प्रमुख बा जे भोजपुरी साहित्य में आपन योगदान दिहले बाड़ें। आरा के गणितग्य वशिष्ठ नारायण सिंह के नाँव प्रमुख बा जे अमेरिका ले जा के इहाँ के नाँव रोशन कइलेन। फिलिम कलाकार विनय पाठक आ लोग गायक पवन सिंह आ गायिका चंदन तिवारी एहिजे आरे से बा लोग।\n↑ "Lion Motif in Mauryan Art: Indigenous or Foreign?" (PDF). heritageuniversityofkerala.com. पहुँचतिथी 11 April 2020.\n↑ Singh, Rana (September 2019). "Masarh : A Great Archaeo-Historic Site of Bihar". J. P. University, Chapra. 63.\n↑ Archaeological Survey of India: Reports 1862-1884, Volumes 3-23.\n↑ "History | Welcome To Bhojpur District | India". Bhojpur.nic.in. 18 October 2019.\n↑ Sinha, Nishi (1999). Tourism Perspective in Bihar. APH Publishing. प. 77. ISBN 9788170249757.\n↑ Ansari, Tahir Hussain (2019). Mughal Administration and the Zamindars of Bihar. Routledge. पप. 34–35. ISBN 9781000651522. पहुँचतिथी 15 August 2020.\n↑ "Baburnama". 1590s. पुरालेखित से पुरालेखित 17 October 2013 के.\n↑ "Weatherbase.com". Weatherbase. 2013. Retrieved on July 31, 2013.\n"https://bh.wikipedia.org/w/index.php?title=आरा&oldid=699292" से लिहल गइल\nLast edited on 12 सितंबर 2021, at 04:14\nएह पन्ना पर आखिरी बेर संपादन 12 सितंबर 2021 के 04:14 बजे भइल रहल।


मुंबई। भोजपुरी के नवोदित अभिनेत्री भावना तिवारी, जे अपना परिवार के एक मात्र कमाए वाला सदस्य रहली ह, मुंबई में रेल से यात्रा करत समय ट्रेन से गिर के बुरी तरह जख्मी हो गइली। एतने ना, एह हादसा में उ आपन बाँया हाथ भी खो देहले बाड़ी।\nComments (21)\tमनोज तिवारी से बेबाक बातचीत\nजमशेदपुर। भोजपुरी अभिनेता मनोज तिवारी काल्ह एहिजा चुनाव प्रचार के सिलसिले में जमशेदपुर अइलन। दिन भर प्रचार के बाद रात के करीब दस बजे से...\nAdd your comment\tफिल्म प्रचारक प्रशांत के असामयिक निधन\nपटना। प्रसिद्ध फिल्म प्रचारक प्रशांत के असामयिक निधन से पूरा भोजपुरी फिल्म इंडस्ट्री सदमा में आ गइल बाटे। भोजपुरिया डॉट कॉम के मिलल जान...\nComments (20)\tबिग बॉस के घर में मनोज तिवारी\nमुंबई। कलर्स चैनल पर शुरू भइल भारत के सब से बड़का रियलिटी शो बिग बॉस-4 में बड़-बड़ लोगन का संगे भोजपुरिया गायक आ अभिनेता मनोज तिवारी भी...\nComments (9)\tका निरहुआ खातिर शुभ नइखे हैदराबाद?\nहैदराबाद। दक्षिण भारत के हैदराबाद से आ रहल ई खबर भोजपुरी अभिनेता दिनेशलाल यादव निरहुआ के चाहे वालन खातिर बढिया नइखे। खबर बा कि निरहुआ प...\nComments (6)\t« Start Prev 1234567 8910 Next End »


छपरा न्यूज, 16 अक्टूबर 2016, अतवार – टटका खबर\nभसान का बाद अब पूजा समितियन पर मुकदमा शुरू होखे के दौर\nदूर्गा पूजा बीतला आ मूर्तिभसान हो चुकला का बाद अब प्रशासन पूजा समितियन पर तरह तरह के केस लादल शुरू क दिहले बा. बिहात सरकार हवनो तक प रोक लगा के आपन सेकूलरिज्म देखा चुकल बीया बाकिर कबो तजिया निकाले पर रोक लागल होखो से कबो सुने के नइखे मिलल. दही हांडी पर तरह तरह के सीमा लगावे वाला जजो लोग मुहर्रम के मातम मनावा वालन पर कवनो बंडिश लगावल ना चाहे. तब उहन के ज्ञान हेरा जाला. छपरा पुलिस भगवान बाजार के पुराना स्थान नव.ुवक पूजा समिति पर केस दर्ज कइला बीया कि ई लोग भसान जुलूस में आर्केस्ट्रा बजवावत रहुवे आ नाच करावत रहुवे. माँझी थाना में दर्जन भर लोग पर बीडीओ आ थानाध्यक्ष के घवाहिल करे के केस दर्ज भइल बा.\nमाँझी के नाती विक्की के शराब राखे का आरोप में गिरफ्तारी\nबिहार के मुख्यमंत्री रहल रीतन राम माँझी शुक का दिने गया में प्रेस कान्फ्रेंस क के बालू माफिया आ पुलिस प्रशासन के खिंचाई कइलन त प्रशासन पलटवार करत कुछ घंटा का भितरे माँझी के नाती विक्की के शराब राखे का आरोप में गिरफ्तार क लिहलसि. जीतनराम माँझी एह गिरफ्तारी के आलोचना करत कहले बाड़न कि विक्की के साजिशन फँसावल गइल बा.\nमढौरा में झगड़ा अउरी बढ़ल\nदशमी का राते मढ़ौरा के सलीमपुर गाँव में आर्केस्ट्रा ले के शुरू भइल झगड़ा शनिचर का दिने फेरू लहक उठल. सलीमपुर आ नेथुआ गाँव का लोग का बीचे भइल मारपीट में 15 तोग घवाहि. हो गइल आ तीन गो मोटरसाइकिलन के फूंक दीहल गइल. बाद में चहुँपल पुलिस आपन ताकत देखा के हालात शान्त कइलसि.\nछपरा शहर में सूदी किस्ती के कारोबारी धराइल\nछपरा में सूदी किस्ती के कारोबार करे वाला कोपा थाना इलाका के साधपुर गाँव के रविन्द्र सिंह के पुलिस गिरफ्तार क लिहलसि. ओकरा पर बहुते लोग से धोखाधड़ी क के डेढ़ करोड़ रुगिया गबन करे के आरोप बा. बहुते लोग त शिकायतो करे सामने नइखे आइल बाकिर 29 तोग लिखित में शिकायत दर्ज करवले बा.\nशहाबु के रिहाई खातिर दरभंगा में जुलूस\nसिवान के बाहुबली अपराधी शहाबुद्दीन के जेल से रिहाई के माँग करत दरभंगा के मुसलमान शनिचर का दिने मुस्लिम बेदारी कारवां का बैनर तरे जुलूस निकललें. कहल लोग कि शहाबुद्दीन के साजिश क के गुबारा जेल भेजल गइल बा. अगर सरकार उनका के रिहा ना करवलसि त बिहार भर के मुसलमान 30 नवंबर के पटना गाँधी मैदान में जुटीहें आ लालू नीतीश गठजोड़ का खिलाफ आपन आवाज उठइहें.\nएकमा नगर पंचायत के चुनाव में पड़ल वोटन के गिनिती आजु होखत बा.\nजदयू के महाअधिवेशन आज राजगीर में दोखत बा जहाँ नीतीश के राष्ट्रीय अध्यक्ष का रूप में ताजपोशी कइल जाई. जदयू गोल उनका के मोदी का बरक्स खड़ा क के देश के नेता बनावल चाहत बा.\nTags: एकमा, छपरा, जदयू, नीतीश, शहाबुद्दीन\n«« बलिया न्यूज, 16 अक्टूबर 2016, अतवार\nभोजपुर आ पूर्वी चम्पारण में इंटरनेट बन्द »»


भोजपुरी विशेष: किशोर दा के भोजपुरी कनेक्शन | Bhojpuri Kishore Kumar Bollywood Bhojpuri Cinema Music Ashok nodakm – News18 हिंदी\nपूरा दुनिया के अपना गायिकी से दीवाना बनावे वाला किशोर दा हिंदी के अलावा कई गो भाषा में गीत गवलें. भोजपुरी में त अपना अंतिम समय ले गीत गवलें.\nLast Updated : October 15, 2020, 12:20 IST\nज़िन्दगी का सफ़र है ये कैसा सफ़र कोई समझा नहीं, कोई जाना नहीं... अपना जादुई आवाज़ अउर अनोखा अंदाज से एह गीत के शब्द-शब्द के रूह तक पहुँचा देवे वाला उ गायक दुनिया भर के संगीत प्रेमी के दिल के ओतने करीब बा जेतना कि ई गीत ज़िन्दगी के सच्चाई के करीब बा. उ गायक मतलब किशोर कुमार, किशोर दा. इहे महिनवा ह. साल 1987 तारीख़ 13 अक्टूबर. दिल के दौरा पड़ल आ किशोर दा दुनिया छोड़ देलें. अभी उमिरे का रहे. मात्र 58 साल.4अगस्त 1929 के त जनम भइल रहे. 58 कवनो जाये के उमिर थोड़े ह. ओह दिन उनका भईया के जन्मदिन रहे. भईया माने अशोक कुमार. जन्मदिन के महफ़िल में दादा मुनि के बबुआ आभास कुमार यानी कि किशोर कुमार के गाना गावे के रहे. सभे जानत रहे कि किशोर दा मूडी हउअन, मनमौजी हउअन बाकिर हेतना मूडी, हेतना मनमौजी कि महफ़िल ना दुनिये के अलविदा कह देलें. तब एक बार फेर उ गीत सउँसे दुनिया के दिलोदिमाग पर घंटी के तरह बाजल – ‘ज़िन्दगी का सफ़र है ये कैसा सफ़र कोई समझा नहीं, कोई जाना नहीं....’\nपूरा दुनिया के अपना गायिकी से दीवाना बनावे वाला किशोर दा हिंदी के अलावा कई गो भाषा में गीत गवलें. भोजपुरी में त अपना अंतिम समय ले गीत गवलें. गवलें कि 'जाने कइसन जादू कइलू, मंतर दीहलू मार, हम त हो गइनी तोहार, ए साँवर गोरिया' गवलें कि 'जइसे बदरा में बिजुरिया, तोहार लचकेला कमरिया, हमरा जियरा मचले ना... अतने ना इहो गवलें कि 'करबs कोटि जतन हे भाई / सबहीं नचावत राम गोसाईं ...' आ जवन गवलें अपना अंदाज में गवलें बाकिर भोजपुरिआ मिजाज में गवलें. किशोर दा के कनेक्शन खाली भोजपुरी गीते से ना रहे, भोजपुरी क्षेत्र से भी रहे, बिहार से भी रहे, भोजपुरिआ लोग से भी रहे. एही से आज हम किशोर दा के भोजपुरी कनेक्शन पर बात करत बानी. किशोर दा भारतीय सिनेमा के बाकमाल गायके ना अद्भुत अभिनेता अउर रोचक इंसान रहलें. उ हिंदी फिल्मन खातिर सबसे अधिक सदाबहार नगमा गवले बाड़न आ सर्वाधिक आठ बार सर्वश्रेष्ठ गायक के फिल्म फेयर पुरस्कार भी जीतले बाड़न.\nउनका अमर हो चुकल हिंदी गीतन से त श्रोता वाकिफ बड़ले बाड़न लेकिन बहुत कम लोग के ई मालूम बा कि भोजपुरी फिल्म के भी कई गो हिट गीत किशोर दा के आवाज़ में बा. हालांकि उ बंगाली, मराठी, मलयालम आदि भाषा में भी गीत गवले बाड़न. किशोर दा आपन अंदाज़ भोजपुरियो में ना बदलले. हिंदी आ अन्य भाषा के गीतन के जइसन भोजपुरी गीतन में भी किशोर दा आपन अंदाज के बरकरार रखले बाड़न. उनकर खिलखिलात अउर अक्खड़पन वाला अंदाज एहू जा बरकरार बा, जवन कि भोजपुरी गीत में चार चांद लगा देले बा. जवना समय किशोर दा भोजपुरी फिलिम में गावत रहलन ओह समय भोजपुरी सिनेमा के स्वर्णकाल रहे. जब एक से बढ़ के एक अमर फिलिम आ गाना के निर्माण भइल. किशोर दा के सबसे मशहूर भोजपुरी गाना धरती मईया फिल्म से बा - ‘जाने कईसन जादू कइलू, मंतर दिहलू मार, हम त हो गइनी तोहार, ए सांवर गोरिया. इ गाना कुणाल सिंह आ गौरी खुराना पर फिल्मावल गइल बा. ई फिल्म 1981 में रिलीज़ भइल रहे.\nगीतकार लक्ष्मण शाहाबादी आ संगीतकार चित्रगुप्त के जादू एह गाना में दिखल बा. तब ई जोड़ी भोजपुरी फिल्म जगत में हलचल मचवले रहे. किशोर कुमार भगवान शंकर पर भोजपुरी में भी एगो गाना गवले रहलन जवना के उनका हिंदी क्लासिक हिट गाना ‘जय जय शिवशंकर, कांटा लगे न कंकड़’ के भोजपुरी विकल्प के रूप में देखल जा सकत बा. शत्रुघ्न सिन्हा के जवानी के दिन के भोजपुरी फिल्म ‘बिहारी बाबू’ में ई गाना रहे, बोल रहे ‘अगड बम बमक बमक बम बोल बबुआ’. किशोर दा अइसन कठिन शब्द वाला गीत गावे खातिर मशहूर रहलन. ई फिल्म 1985 में रिलीज़ भइल रहे. ब्रजकिशोर दुबे जी के लिखल एह गीत के संगीत देले रहनी चित्रगुप्त जी.\nकिशोर दा अउर उनकर बड़ भाई आ हिंदी सिनेमा के सुपरस्टार अशोक कुमार उर्फ दादा मुनि खण्डवा मध्यप्रदेश में पैदा भइल रहे लोग. उनकर मामा के घर बिहार के भागलपुर में रहे. किशोर दा के मामा शानू मुखर्जी राज घराना से जुड़ल रहलन अउर उ पूरा परिवार के साथे भागलपुर में 'राजबाटी' नाम के एगो हवेली में रहत रहलन. किशोर दा अउर अशोक कुमार गर्मी के छुट्टी बितावे खातिर एजा अपना माई के साथे आवत रहे लोग. किशोर दा एजा बगीचा में जा के खूब आम खात रहलन. उनकर बड़ भाई अशोक कुमार के ससुराल भागलपुर में ही रहल. उ अपना पत्नी शोभा चटर्जी से एहिजे मिलल रहलन. फेर ओह लोगन के बीच में प्यार-मोहब्बत हो गइल अउर बाद मे धूमधाम से शादी भइल.\nत एह तरे बचपने में किशोर दा के नेह-नाता भोजपुरी से जुड़ गइल रहे. 1984 में एगो फिल्म आइल- बँसुरिया बाजे गंगा तीर. एह फिल्म में किशोर दा के आवाज़ में एगो मस्ती भरल गीत बा - पीयर धोतिया, मलमल के चोलिया, मुंह में मगहिया पान, आई हो दादा / गोरकी, पतरकी मरलस जान ... दुसरका चित्रगुप्त कहल जाए वाला श्याम सागर के संगीत से सजल बा इ गीत. किशोर दा के एगो अउरी भोजपुरी गीत 'जइसे बदरा में बिजुरिया, तोहार लचकेला कमरिया, हमरा जियरा मचले ना' भी बहुते हिट भइल रहे. ई गाना फिलिम 'गंगा के तीरे तीरे' में फिल्मावल गइल रहे. ई फिलिम 1986 में रिलीज भइल रहे. गीत लिखले रहलें राजपति जी आ संगीत चित्रगुप्त जी के रहे. ओही साल यानी कि 1986 में एगो फिल्म आइल - सबहीं नचावत राम गोसाईं. एह फिल्म में दू गो अद्भुत गीत किशोर दा गवलें.\nआ दूसरका गीत -\nकिशोर दा रहते त कुछ अउर अनमोल गीत भोजपुरी के हिस्सा में आइल रहित. लेकिन का कहीं? हिंदी में उनकर एगो गावल एगो गीत बा- 'रोते रोते हँसना सीखो, हँसते हँसते रोना / जितनी चाभी भरी राम ने, अरे उतना चले खिलौना' किशोर दा नाम के एह खिलौना के एतने चले के रहे. उ चुपके से चल गइलें बाकिर उनकर गीत गूँजत बा, गूँजत रही संगीत में अनंत आकाश में जब तक सूरज चाँद रही. (लेखक मनोज भावुक भोजपुरी सिनेमा के इतिहासकार हैं. )\nTags: Bhojpuri Articles, Bhojpuri News, Bollywood, Kishore kumar


‘कटिया’ के बहाने, मोती बी.ए. के कविता पर चर्चा – Anjoria\nअप्रैल 23, 2018 मोती बी.ए. के कविता\nलोक के संस्कृति, लोक-हृदय के भीतर निरन्तर बहत रहे वाली आत्मीय अन्तर्धारा हऽ। जीवन में तमाम आधुनिक बदलाव का बादो ई अन्तर्धारा, संवेदन-स्तर पर, लोगन का मन के बन्हले, अपना धारा में अपने आप बहाइ ले जाले। ऋतु चक्र आ मौसम का फेर बदल का साथ, प्रकृति से आपरूपी सटाव, लगाव का कारन, खेतिहर-संस्कृति जीवन के हर उत्सव आ अनुष्ठान, उछाह से करेले। फागुन आ चइत के हुलास में अन्तर लउकेला, चइत में हुलसल गँवई सरेह लोकमन में जागरन के एगो नये हलचल पैदा करेला। खेतन में गदराइल पाकत फसल, ‘कटिया’ का अनुष्ठान खातिर नेवतेले आ जब सुतार आ जाला त लोक-धड़कन तेज हो जाले। मोती बी0ए0 के एगो कविता हऽ ‘कतिया के सुतार’। जवना घरी मोती जी एकर रचना कइले रहलन, ओघरी के गाँव के मय-सन्दर्भ तनी दोसर रहे। तब हर-फार, फरुहा-कुदार, खुरुपी-हँसुआ क चलती रहे। आज एकर मोल तनी कम हो गइल बा।\nआग-पाछ होत मौसम आ ट्रैक्टर-हार्वेस्टर का जमाना में खेती-बारी क पुरनकी तकनीकी आ ब्यवहार बदल गइल बा, लोक-संबेदन आ ओकरा उमंग-उछाह में कमी आ गइल बा। ऊ आपुसी आत्मीयता आ प्रेम घटल बा, जवन खेतिहर के सामूहिक आ पारस्परिक भाव में एक-दुसरा से नथले-जोरले रहे, जवन बोअनी, रोपनी, कटिया का समय होखे वाला ‘जन-जागरन’ के उछाह-उमंग से भरत रहे। समय-साँच आजु ले नइखे बइलल। अभाव आ औचक नियति के मार का बावजूद कबो निराश ना होखे वाला किसान, हर आफत-बीपत आ चुनौती से जूझत, अपना कृषि-कर्म से बिमुख ना होला। पाथर-पाला, अति-बरखा, बेमौसम बरसात, बाढ़ आ सूखा सब किसाने का खेत-खरिहान से होके गुजरेला। सगरी बिपरीत स्थिति का बादो किसान कबो जोते-बोवे से ना चूके, ऊ हर ‘रिस्क’ उठाइ के आपन धरम निभाई- बोई, रोपी आ कवनो उपाइ से जियका जियावत, फसल के अंत ले अगोरिया करी। खाली एही उमेद में कि फसल तेयार होते ओकरा हर समस्या आ दुख के अंत होई। सचहूँ जब फसल तइयार होले त खेत में झपर-झपर झूमत बालियन के देखते-मातर, स्रम सुफल हो जाला- खाली खेतिहरे ना, ओकर पूरा परिवार मगन हो जाला, एगो नया आत्मविश्वास उमगि आवेला –\nगाँठे खइनिया, माथे पगरिया\nहाथे हँसुववा काँखे लउरिया\nले लिहले बलमा हमार हो सजनी\nकटिया के आइल सुतार।\nई ‘स्केच’ हऽ ओह किसान के अगराइल भाव-भंगिमा के, जवना में स्रम-साधना फुरला के आत्मविश्वास आ उछाह बा। ‘कटिया’ के ‘सुतार’ ऊ शुभ घड़ी हऽ, जवन समूचा वातावरन के नया चेतना,\nनया हुलास से भर देत बा, जइसे कवनो पुनीत अनुष्ठान होखे जा रहल होखे आ घर क मलिकार उछाह से तइयार हो गइल होखे, ओकरा सँग-सँग पूरा घरवे एकाएक क्रियाशील हो उठल होखे। ‘कटिया’ से जुड़ल लोक-संबेदन आ क्रियाशीलता के जियतार-उरेह करत मोती जी एह अवसर के साक्षी बाड़न –\nकोरा के बचवा के हाली पिया दऽ\nबड़का लरिकवा के बसिया खिया दऽ\nगइया-बछरुआ के नादे लगा दऽ\nबैला के नादे में सानी चला दऽ\nकबके भइल भिनुसार हो सजनी\nकटिया के आइल सुतार!\nमोटे-मोटे लिटिया पर नून-मरिचाई\nखाये के बेरिया ना होला ओझाई\nबनि, घरे आई, पिटाई-कुटाई,\nगोहुआँ पिसाई त गितिया गवाई\nभइले मगन बनिहार हो सजनी\nई क्रियाशील जन-जागरन, फजीर होते खेत में तइयार फसल का कटिया वाला अनुष्ठान खातिर बा। गौर करे वाली बात बा कि ई पारस्परिकता कुछ दशक पहिले खेतिहर आ खेतिहर-बनिहारन का परिवार में आत्मीय तत्परता का साथ कायम रहे। पूर्वांचल का भोजपुरी भाषा-समाज के अब नवका पीढ़ी तइयार हो गइल बा। शहरी-रुझान वाली आधुनिकता आ जातीय आधार पर घर-घर में घुसल राजनीति एह साझा-संस्कृति का आपुसी ताना-बाना के तूरि चुकल बिया।\nकविता के समय आ समय के कविता दूनों कसौटी पर मोती बी0ए0 के ई कविता ‘कटिया के सुतार’ जियतार आ अरथवान कविता बिया। एम्में भोजपुरी लोक आ ओकरा भाषा के क्रियाशीलता के सुभाविक शब्द-स्पन्दन आ ओकर जीवन ‘लय’ बा। ऋतु-चक्र महीना के ज्ञान, बोध आ अनुभूति बा। जवना संपृक्ति आ आत्मीयता से कवि स्मृति-चित्रन से अपना भावाभिव्यक्ति के सजावत बा, ओइसहीं अगर पढ़हूँ वाला का भीतर रचना के ग्रहणशीलता आ आत्मीयता रहे त ओकर आस्वाद बढ़ जाई। ‘कटिया’ का पाछा के वृत्तान्त, वर्तमान के चोट आ भविष्य के चिन्ता के समेटत ई कविता समय का साँच के बहुत कुछ बयान करत लउकी –\nचितरा-सेवाती में सेवता घुमवलीं\nअगहन में मरि-मरि पानी चलवलीं\nताले के लेंड़ई आ नेती के छींटा\nअब लागी मुँहें अहार हो सजनी\nचइती में जौ-मटर, गेहूँ-चना, अरहर, सरसों सब कुछ बा। सिंचाई क पुरान, परंपरिक साधन गड़ही, ताल कुआँ। बरखा क बटुराइल पानी उबिछि के भा, ‘ढेंकुल’ – ‘मोट’ चला के पहिल सिंचाई होइयो जाय त पूस-माघ का सितलहरी के दुख अलगे बा। नियति के मार कहहीं लायक नइखे, कबो-कबो कम बरखा का चलते कुइँयों क पानी पताले चल जाला…. ”गइले पताले इनार हो सजनी!“ कटिया का पाछा के दुख आ चिन्ता-फिकिर कवि का भीतर अलग बा आ, अनाज होते बसूली, मलगुजारी आ साहू क तगादा के भय अलग। किसान का अंतरमन का व्यथा-कथा के उकेरत खा कवि केहू के नइखे बकसत। हाकिम, दइब, सरकार सबका हृदयहीनता पर किसान का मुँहें कारुणिक टिप्पनी जरूर करावत बा –\nपुसवा आ मघवा बिपतिया क खनिया\nएही में कुड़की सभापति के घुड़की\nढेबुआ की खातिर उजारे पलनिया\nहाकिम दइब हतियार हो सजनी\n‘कविता’ के ‘गुनीजन’ लोग सहिये कहले बा कि ‘जथारथ’ के जस क तस परोस दिहल कविता ना हऽ। परोसहूँ के लूर-ढंग चाहीं। मोती बी0ए0 कविता- कला के सिद्ध; कइले रहलन। उनका पता रहे कि उक्ति के काव्यात्मक बनावे खातिर ‘जथारथ’ से कतना लेबे आ कतना छोड़े के चाहीं। कविता खाली कवि का इच्छा जगले से ना बने, रचना-रूप में आवत-आवत ऊ ‘कला’ में बदल जाले, जवना के कवि क काव्य-विवेक साधेला। मोती जी अपना एह लमहर कविता में खेतिहर जिनिगी के जथारथ का उल्लास, प्रेम आ सपना का साथ, चिन्ता-फिकिर आ बिसंगतियनो के उकेरे के कोसिस कइले बाड़न।\nउनका कविता में स्रम-संघर्ष का संगे भविष्य के आस आ उमेद बा, नीमन के कामना बा। संकेत भा उक्ति-वक्रता का जरिये, बिडम्बना पर प्रतिरोध खातिर अइसन टिप्पनियो बा, जवना से पाठक का मन में करुण टीस उदबेग आ क्षोभ पैदा होत बा। एह लमहर कविता का कुछ ‘बन्द’ के आखिरी पाँतियन से एह बात के खुलासा होत बा –\nबिटिया न रहिहें कुँवार हो सजनी\nरोवें किसान धके हाथे कपरवा\nछवलसि अकासे अन्हार हो सजनी…\nदुअरा उदास, सून लागे खरिहनवा\nबउक भइल सरकार हो सजनी\nश्रमजीवी किसान भा बनिहार का नियति, दुख आ पीर का दिसाईं साहूकार, सरकारी नुमाइन्दा आ हाकिम के हृदयहीन व्यवहार, सीधा-सादा भोला-भाला गँवई लोगन से ओके दूर क’ देला आ उनहन लोग क ‘छवि’ ‘हतियार’ क बना देला। इहे ना एह सब से आँख मूने वाली सरकार ‘बउक’ (मूरुख) के संज्ञा पावेले।\nमोती बी0ए0 ‘लोक’ का भाव-भूमि से जवन जीवन-रस पवले रहलन, संवेदन आ अनुभूति का स्तर पर जवन जियले-बुझले रहलन, ओके इमानदारी से उरेहे के सार्थक कोसिस कइलन।उनका कवि-कर्म में निष्ठा आ लोक का प्रति आत्मीय ‘प्रतिबद्धता’ (कमिटमेन्ट) रहे, ठीक ओइसहीं, जइसे कवनो स्रमजीवी-किसान के अपना खेत आ कृषि-कर्म से होला। खाँटी खेतिहर-किसान, ‘बलाय टारे वाला ढंग से’ खेती क काम ना करे, ऊ जवन करेला मन-प्रान से करेला, अपना जीवे-जँगरे उठा ना राखे। ओके अपना कर्म पर आस-भरोस रहेला। मोती जी अइसने निष्ठा से ‘कविता’ रचलन। कृषि-कर्म में लागल लोगन का प्रति उनका आत्मीय-भाव के दरसावे वाली उनकर अउरियो कविता बाड़ी सऽ, जवना पर आगा चर्चा होई।\nअबहीं त हमहूँ उनका कवि का सँगे-सँगे श्रम-शक्ति आ श्रम-औजारन के धन्य-धन्य कहत नइखीं अघात –\n”धनि रे गुजरिया के खुरुपी पियारी\nधनि रे सँवरिया के फरुहा कुदारी!\nचलऽ, चलीं बैलन के ले लीं बलइया!!“\n(भोजपुरी दिशाबोध के प्रतिनिधि पत्रिका पाती के मार्च 2008 अंक से साभार)


हथुआ के अंबेडकर आवासीय विद्यालय के कोरोनटाइन सेंटर पर बासी भोजन अउरी कुव्यवस्था के लेके ववाल , वीडियो सोशल मिडिया पर भइल वायरल | Bhojpuriya Byar\nHome गाँव जवार हथुआ के अंबेडकर आवासीय विद्यालय के कोरोनटाइन सेंटर पर बासी भोजन अउरी कुव्यवस्था के लेके ववाल , वीडियो सोशल मिडिया पर भइल वायरल\nहथुआ के अंबेडकर आवासीय विद्यालय के कोरोनटाइन सेंटर पर बासी भोजन अउरी कुव्यवस्था के लेके ववाल , वीडियो सोशल मिडिया पर भइल वायरल\nशैलेश कुमार पाण्डेयMay 19, 2020गाँव जवार0\nगोपालगंज / हथुआ :प्रखंड के हथुआ स्थित अंबेडकर आवासीय विद्यालय के कोरोनटाइन सेंटर पर भारी कुव्यवस्था के लेके सोमवार के रात में दर्जनों के संख्या में मजदूर बवाल कइले . हथुआ के ऐह कोरोंनटाइन सेंटर से एगो वीडियो वायरल हो रहल बा जइमें मजदूर लोग कोरोनटाइन सेंटर पर भारी कुव्यवस्था के आरोप लगावत नजर आ रहल बाड़े . कोरोंनटाइन सेंटर के मजदूर लोग बतावल की चार – से पांच दिन के रात वाला भोजन में दिन के बासी भोजन मिला के दिहल जा रहल बा . एहिजा खाना के साथे पिए वाला पानी के भी समुचित व्यवस्था स्थानीय प्रशासन ठीक से नइखे कइल गइल . कोरोनटाइन सेंटर में भर्ती रवि कुमार जवन की मीरगंज के रहे वाला बाड़े उ बतवले की मात्र दस जार पानी में ही पूरा दिन के काम चलावल जा रहल बा . जबकि लगतार चार दिन से रात वाला भोजन में दिन के बासी भोजन मिला के दिहल जा रहल बा . ओने नितीश कुमार मटिहानी नैन के महेश कुमार फतेहपुर टोला दीघा , रामू कुमार गिरी बरवा कपरपूरा , रवि गिरी गौसिया पिपरा , मनोज शाही चैनपुर , हरेन्द्र भगत अटवा दुर्ग के आदि मजदूर लोग द्वारा बतावल गइल की भरी कुव्यवस्था के बिच हमनी के चार से एहिजा रहत बानी जा . इ सगरी मजदूर लोग बतावल की जब हमनी के स्थानीय व्यवस्थापक से व्यवस्था के बारे में शिकायत करत बानी जा तब हमनी के साथे एहिजा गाली गलौज भी कइल जा रहल बा . एगो रूम में बारह आदमी के रखल गइल बा . एहिजा सोशल डिस्टेन्स के खुलेआम खिल्ली उड़ावल जा रहल बा . समय से भोजन उपलब्ध नईखे करवाल जात . नाही एहिजा हमनी के दूध मिलत बा नाही कवनो फल के व्यवस्था कइल गइल बा .प्रवासी मजदूर लोग बतावल की एहिजा 100 के ऊपर प्रवासी मजदूर राखल गइल बाड़े . पेट में दर्द सहित कवनो छोट – मोट बेमारी पर कवनो दवाई भी नइखे मिलत . जब केहू के सिरियस तबियत खराब होखत बा तब ओकरा के अस्पताल लेके जाईल जाता . कई बार कच्चा खाना ही मजदूर लोग के मिलत बा . कुछ लोग के मास्क मिलल बा त कुछ लोग के नईखे मिलल . शौचालय के बाल्टी से ही नहाए के पड़त बा . ऐह सगरी कुव्यवस्था के लेके दर्जनों मजदूर सोमार के रात में अनशन पर बईठ गइल रहुअन . अनशन के सुचना पर स्थानीय प्रखंड विकास पदाधिकारी रवि कुमार , अंचल पदाधिकारी बिपिन कुमार सिंह सोमवार के रात के करीब दस बजे अम्बेडकर आवासीय विद्यालय के कोरोनटाइन सेंटर पर जाके स्थिति के जायजा लिहल लोग . दुनु पदाधिकारी मौका पर पहुँच के प्रवासी मजदूर लोग के समझा – बुझा के मामला के जाँच करावल लोग . हलाकि हथुआ प्रखंड विकास पदाधिकारी कोरोनटाइन सेंटर पर कुव्य्स्था के बात से साफा इंकार कइले .\nका कहले प्रखंड विकास पदाधिकारी हथुआ\nजब भोजपुरिया बयार द्वारा घटना के बारे में हथुआ के बीडीओ रवि कुमार सिंह से जानकारी लिहल गइल तब उ कहले की सगरी चीज अफवाह बा . अम्बेडकर आवसीय विद्यालय पर प्रवासी मजदूर लोग खातिर तय मेनू के अनुसार पूरा व्यवस्था कइल गइल बा .बासी भोजन नइखे दिहल जात . खुद ओहिजा के लड़का लोग के निगरानी के जिम्मेवारी दिहल गइल बा . हलाकि रात में बीडीओ साहब कोरोनटाइन सेंटर पर गइला के बाद खुदे स्वीकार कइले बाड़े .\nPrevious Postबिहार में बुधवार को मिले 60 नए कोरोना संक्रमित मरीज , कुल मरीजो की संख्या पहुंची 1579 Next Postगोपालगंज जिला के जलालपुर रेलवे स्टेशन पर ट्रेन से कट के एगो प्रवासी मजदूर के भइल मौत


बरखा का चलते थावे महोत्सव फीका पड़ गइल – टटका खबर\nथावे महोत्सव के दुसरका दिने अतवार के रुक रुक के होखत बरखा का चलते सगरी इन्तजाम धइल रह गइल आ ओतना लोग ना चहुँप पावल जतना खातिर इन्तजाम रहुवे. अगल बगल के लोग आ कुछ चारपहिया सवार जरूर चहुपले. कवनो महोत्सव में शामिल होखे पहिला बेर बिहार आइल अनुराधा पौडवाल अपना भजन से दुसरका दिन के कार्यक्रम के शुरुआत कइली. बाद में पत्रकारन से बतियावत पौडवाल कहली कि एह तरह के कार्यक्रम से थावे के माई के नाम पूरा दुनिया में अउरी मशहुर होखी.\nथावे के होमगार्ड मैदान में होखत एह कार्यक्रम में प्रदीप कुमार, मनोज कुमार, वंदना शर्मा, नागेन्द्र गुप्ता समेत अनेके कलाकार आपन प्रस्तुति दिहलें.\nTags: अनुराधा पौडवाल, थावे


SELECT t.*, tt.*, tr.object_id FROM wp_terms AS t INNER JOIN wp_term_taxonomy AS tt ON t.term_id = tt.term_id INNER JOIN wp_term_relationships AS tr ON tr.term_taxonomy_id = tt.term_taxonomy_id WHERE tt.taxonomy IN ('category', 'post_tag', 'post_format') AND tr.object_id IN (4723, 4777, 4785, 4861) ORDER BY t.name ASC\nAmrapali Dubey Latest Hindi News, Amrapali Dubey ताजा हिंदी समाचार | Native Khabar\nSunday, Apr 5, 2020 09:39 AM\nHindi Samachar > Amrapali Dubey\nBhojpuri Gana: खेसारी और आम्रपाली दुबे का ये भोजपुरी गाना यूट्यूब पर वायरल\n14850K Views |2min read\nMarad Abhi Baccha Ba Bhojpuri Gana: खेसारी लाल यादव (Khesari Lal Yadav) और आम्रपाली दुबे (Amrapali Dubey) के भोजपुरी गाने ‘Marad Abhi Baccha Ba’ यूट्यूब पर वायरल हो रहा है। अब तक इस वीडियो को लाखों दर्शक देख चुके है।\nअन्य सम्बंधित खबरों के लिए क्लिक करें:- बिना श्रेणीLeaveaComment on Bhojpuri Gana: खेसारी और आम्रपाली दुबे का ये भोजपुरी गाना यूट्यूब पर वायरल\n1097K Views |3min read\nBil Ke Peechhe Pad Gayila Bhojpuri Song: Dinesh Lal Yadav और Indu Sonali द्वारा गाए हिट भोजपुरी गाने ‘बिल के पीछे पड़ गईल’ काफी पॉपुलर भोजपुरी गाना है। ये भोजपुरी गाना निरहुआ की फिल्म निरहुआ चलल ससुराल2का है।\nअन्य सम्बंधित खबरों के लिए क्लिक करें:- बिना श्रेणीLeaveaComment on निरहुआ और आम्रपाली दुबे का भोजपुरी सॉन्ग ‘बिल के पीछे पड़ गईल’, देखें वीडियो\nभोजपुरी गाने ‘तू चीख लेबा हो’ ने इंटरनेट पर मचाया बवाल\n1207K Views |3min read\nJab Tu Chikh Leba Ho Hot Bhojpuri Song: निरहुआ (Dinesh Lal Yadav aka Nirahua) और आम्रपाली (Amrapali Dubey) के इस भोजपुरी वीडियो सॉन्ग का टाइटल है जब तू चीख लेबा हो (Jab Tu Chikh Leba Ho). Amrapali Dubey का हॉट भोजपुरी सॉन्ग जब तू चीख लेबा हो उनकी फिल्म Ram Lakhan का है.\nअन्य सम्बंधित खबरों के लिए क्लिक करें:- बिना श्रेणीLeaveaComment on भोजपुरी गाने ‘तू चीख लेबा हो’ ने इंटरनेट पर मचाया बवाल\n‘लव दहेज’: निरहुआ आम्रपाली का भोजपुरी गाना रिलीज, जमकर हो रहा वायरल\n3042K Views |4min read\nBhojpuri Gana Video Love Dahej: भोजपुरी इंडस्ट्री की सुपरहिट जोड़ी आम्रपाली दुबे (Amrapali Dubey) और निरहुआ (Nirahua) का भोजपुरी गाना (Bhojpuri Song) ‘लव दहेज’ का ऑफिशल विडियो यूट्यूब पर रिलीज। भोजपुरी गाने (Bhojpuri Gane) के बोल आजाद सिंह ने लिखे और संगीत विनय विनायक ने दिए हैं।\nअन्य सम्बंधित खबरों के लिए क्लिक करें:- बिना श्रेणीLeaveaComment on ‘लव दहेज’: निरहुआ आम्रपाली का भोजपुरी गाना रिलीज, जमकर हो रहा वायरल


बिहार - एक आईने की नजर से . बिहार में स्वतन्त्रता आन्दोलन. - Hindi\nबिहार - एक आईने की नजर से / बिहार में स्वतन्त्रता आन्दोलन


गहना के दूकान से दू लाख के गहना चोरी – टटका खबर\nगहना के दूकान से दू लाख के गहना चोरी\nपूर्वी चंपारण के केसरिया नया बाजार के एगो गहना के दुकान से सोमार के रात चोर तिजोरी काट के दू लाख रुपिया के गहना चोरा ले गइलें. एह चोरी का खिलाफ केसरिया के व्यापारी आपन दुकान बंद कर के विरोध जुलूस निकललें. पीतांबर चौक पर उ लोग घंटा भर ले जामो लगावल.\nबीडीओ से बदसलूकी करे वाला आदमी जेल भेजल गइल


मुद्दा छींटा गइल – बटोरीं ना त देर हो जाई – Anjoria\nApr 16, 2014 चुनाव, प्रभाकर पाण्डेय\n– प्रभाकर पाण्डेय\nचुनाव आ गइल बा. आ का गइल बा, सुरुओ हो गइल बा. कुछ जगहन पर जनता के भागि ओटहिया मसीन में बंद हो गइल बा. चुनाव क पहिले नेता, देस अउर जनता, सबका सोझा बहुते सारा मुद्दा रहे. ए मुद्दन में देस, समाज का सोझा सुरसा जइसन मुँह फइलवले खड़ा कुछ भारी-भरकम समस्यो रहली सन. अगर ए समस्यवन पर समय रहत धेयान ना दिआई त उ दिन दूर नइखे जब भारत के अस्तित्वे पर, एकरा संस्कृतिए पर दाग लागि जाई. चुनाव सुरु भइले क पहिले कुछ मुद्दन के जनता क साथे-साथे मीडियो जोर-सोर से उठावति रहली ह अउर नेता लोगो ए में बँधत नजर आवत रहल ह लोग. एसी में बइठिओ के ओ लोगन के पसीना आ जात रहल ह. एइसन लागत रहल ह कि नेता लोगनो के पता चलि गइल बा कि ए बेरी जनता अपना मताधिकार के सही प्रयोग करी अउर ओही के चुनी जे वास्तव में जीत क लायक होई.\nपर जवनेगाँ हरदम होत आइल बा, भारतीय राजनीति में, धीरे-धीरे इ मत दिवअइया लोग खेमा में बँटल सुरु हो गइल लोग. मुद्दा एकदम से गौन हो गइनेसन अउर जातिवाद, छेतरवाद, पारटीवाद आदि हिलकोरा मारे लागल. नउबत त इहाँ तक आ गइल कि सही के चुने के मन बना चुकल जनता, नेता के ले के आपसे में कटे-मरे लागल. मीडियो मुद्दन से भटकि के आपन टीआरपी बढ़ावे क चक्कर में के, के के गरिआवता, कवनेगाँ गरिआवता, का पहिनता, कहां-कहां रैली बा, रैली क ए गारी-गारा में जनतो के मीडिया सामिल क के समाज के असली मुद्दन से भटकवले में एकदम से नेतही अवतार में आ गइल अउर जनतो एहमें एकदम से साथ निभवलसि अउर निभावतो चलि जातिया.\nखैर जनता भले नेता के दोस देव, अधिकारिन के दोस देव, परसासन के दोस देव पर सही माने में देखीं त ए सब के जिम्मेदार जनता खुदे बिया. जनता के जब बारी आवेला त खेमन में बँटत में देरी ना करे, कवनो-ना-कवनो झंडा क नीचे आके नेतही अंदाज में भासन देबे लागेले अउर चुनाव खतम होतही अपना गलती पर पछताले ना, बलुक रोवल सुरु क देले, परसासन के गरिआवल सुरु क देले, अउर मन में अपना के सांतवना देले कि फेरु चुनाव आई अउर ए लोगन के सबक सिखाइब. पर का अगिला चुनाव में उ सही के चुनाव क पावेले?\nहम अगर कुछ लाइनन में चुनाव का मद्देनजर जनता के देखे के, समझे के कोसिस करेनीं त हमरा सामने जनता के इहे रूप अवतरित होला –\nउ कतल करे जानें, तब्बो फूल बरसावे ले जनता,\nजब होला हमार कतल, थपरी बजावे ले जनता.\nजनता बदलल चाहे ले देस के, नेतन के,\nपर खुद कबो बदलल न चाहे ले जनता.\nमत लगावऽ झूठ-मूठ के आरोप नेतन, अधिकारीन पर,\nकाहेंकि हर जुलुम में साथ खड़ा लउके ले जनता.\nके कहता कि जाति, धरम क नाव पर नेता लोग बाँटि रहल बा देस के,\nआँखि खोलिं के देखले पर, खुदे बँटत, बाँटत नजर आवेले जनता.\nत कुल मिला-जुला के हमार इ कहनाम बा कि जवलेक जनता ना बदली तवलेक ना नेता बदलीहें न देस. कबो कवनो एइसन नेता ना आई जवन समाज, देस के कल्यान, विकास क बारे में गहराई से सोची. त अब्बो देर नइखे भइल, जाति-पाँति, भाई-भतीजावाद, छेतरवाद आदि से ऊपर उठीं अउर सही के चुनाव करीं, देस हित में अपना मताधिकार के प्रयोग करीं. देस के एगो स्थायी सरकार देबे के कोसिस करीं ना त खिचड़ी सरकार बनते सब-कुछ गुड़गोबर हो जाई अउर फेनु से जनते पीसल जाई. एगो अइसन सरकार ले के आईं जवन अंतर्राष्ट्रीय स्तर पर देस के मजबूत क सको, एकर खोवल मान-सम्मान वापस ले आ सको. आतंकवाद आदि के जड़ से उखाड़ फेंको ताकि रउआ मंदिर चाहे मस्जिद चाहे गिरजाघर आदि में आराम से प्रार्थना क सकीं, आराम से अपनी देस में टरेन, बस आदि के सफर क सकीं, माँ-बहिन क घर से निकलले का बाद वापस अवले ले परान शंका में मति रहो. रउआँ कम से कम रूखा-सुखा जवने घर में बा आराम से खा सकीं. अगर अंतर्राष्ट्रीय स्तर पर देस मजबूत होई त हमरा पूरा विस्वास बा की बहुत सारा राष्ट्रीय समस्यवन के अंत अपनी आपे हो जाई.\nबिहार के ठेंगा देखवलस भाजपा के घोषणा-पत्र


विक्रांत | Anjoria's Weblog\nTag Archives: विक्रांत\nसिनेमा भोजपुरी के एक्शन स्टार विक्रांत के एगो नये रूप अब दर्शकन के देखे के मिले वाला बा. मुन्ना बजरंगी में उनकर जबरदस्त एक्शन लोग खूबे सरहले रहुवे. अब लोग विक्रांत के बंटी बवंडर का रूप में देखी.\nअबहीं एह फिलिम के बारे में बेसी नइखे बतावल जात कि ई कइसन फिलिम होई बाकिर विक्रांत इशारा कइलन कि एहमें मुन्ना बजरंगीओ से अधिका खतरनाक एक्शन देखे के मिली. एह फिल्म के शारदा पिक्चर्स एंड इंटर टेनमेंट के बैनर तले निर्माता एस. बी सिंह आ सह निर्माता धीरेन्द्र ठाकुर बनावत बाड़ें आ निर्देशन करत बाड़न कन्यादान, प्रतिज्ञा जइसन सुपर हिट फिलिमन के निर्देशक रहल सुशील कुमार उपाध्याय. फिल्म के नायिका के नाम अबहीं तय नइखे.\nकलाकार में प्रकाशित किया गया | Tagged विक्रांत\t| Leaveareply\nPosted on अप्रैल 16, 2012 by Anjoria\nमोजरबीयर इंटरटेनमेंट के पहिला भोजपुरी फिल्म ‘हमार लभ स्टोरी’ के प्रदर्शन बिहार आ यूपी के सिनेमाघरन में 20 अप्रैल से कइल जाई.\nस्टाईल इंटरटेनमेंट के बैनर तले बनल निर्माता के. अभिनव रेड्डी आ सारा शर्मा के एह फिल्म में भोजपुरी के उभरत स्टार विक्रांत सिंह, नवोदित विक्रांत आनंद आ नयकी तारिका सुरभि के प्रेम त्रिकोण बा. सुरभि एगो मॉडल का किरदार में बाड़ी जिनका से दुनु विक्रांत प्यार करत बाड़े.\nनिर्देशन जगदीश सी. पाण्डेय के ह. फिल्म का कलाकारन में मुश्ताक खान, अलीखान, ऐहसान कुरैशी, संजय वर्मा आ डेजी इरानी वगैरह शामिल बाड़न. संगीतकार राजेश गुप्ता, गीतकार राजेश मिश्रा.\nकलाकार, फिल्म में प्रकाशित किया गया | Tagged विक्रांत, सुरभि, हमार लव स्टोरी\t| Leaveareply\nसिनेमा भोजपुरी के सितारा विक्रांत सिंह के एह घरी खूब वाहवाही होखत बावे. आ ई वाहवाही विक्रांत के हालही में रिलीज फिलिम ‘अचल रहे सुहाग’ खातिर होखत बा. एह फिल्म में विक्रांत के दमदार अभिनय अउर एक्शन के तारीफ दर्शक त करते बाड़े, फिल्म इंडस्टी के जानकारो लोग करत बा. विक्रांत के भूमिका ‘दामिनी’ के सन्नी देओल के भूमिका याद करा देत बा. उनुका संवाद अदायगी पर हॉल दर्शकन के ताली से गूंजे लागत बा.\nएह साल विक्रांत के ‘मेहरारू बिना रतिया कइसे कटी’, ‘गुलाम’, ‘ऐलाने जंग’ समेत दर्जनों फिल्म रिलीज होखे वाला बा.\nभोजपुरी के मसाला फिल्म ‘‘मेहरारू बिना रतिया कइसे कटी’’\nभोजपुरी देखनिहारन के अगर भोजपुरी सिनेमा में सबले बढ़िया कुछ लागेला त ऊ हवे एह फिलिमन के मसाला. निर्माता अनुज कुमार अपना फिल्म निर्माण कंपनी ए. एस. पिक्चर्स इंटरटेनमेंट के बैनर तले भोजपुरी मसालन से सजावल फिल्म ‘‘मेहरारू बिना रतिया कइसे कटी’’ के निर्माण कइले बाड़न. अनुज के साफ कहना बा कि ई फिलिम एगो खाँटी व्यावसायिक फिलिम ह जवना में दर्शकन के सुपरहिट गीत, संगीत आ मसाला भरल फिल्म देखे के मिली. एकर निर्देशन नवोदित निर्देशक अजय एस. झा का जिम्मे बा.\nएह फिल्म में भोजपुरी सिनेमा के उभरते सितारा कुँवर विक्रांत, मोनालिसा, आलोक कुमार, प्रकाश अवस्थी, अंजली, कोमल ढिल्लन, आनंद मोहन, अनुप अरोड़ा, विपीन सिंह, अन्नू सिंह, प्रमोद गोस्वामी अउर हीरालाल यादव के खास भूमिका बा. गीत हवे अरविंद तिवारी के आ संगीत अमन श्लोक के. कार्यकारी निर्माता हउवन महेश उपाध्याय.\nफिल्म में विक्रांत, मोनालिसा आ कोमल ढिल्लन पर बहुते हॉट दृश्य फिल्मावल गइल बा. आजुकाल्हु एकर पोस्ट प्रोडक्शन के काम मुंबई में जोर-शोर से चलत बा.\nकलाकार, फिल्म में प्रकाशित किया गया | Tagged मेहरारू बिना रतिया कइसे कटी, विक्रांत\t| Leaveareply\nभोजपुरी पर्दे के सितारे कुवंर विक्रांत वर्ष 2012 में धमाल मचाने को तैयार हैं. विक्रांत की इस वर्ष आधा दर्जन से ज्यादा फिल्में प्रदर्शन को तैयार हैं. विक्रांत की इस वर्ष आने वाली फिल्मों में प्रमुख है ‘मेहरारू बिना रतिया कैसे कटी’ ‘बिदेसिया’ ‘अचल रहे सुहाग’ ‘हमार लव स्टोरी’ ‘गुलामी’. इन सभी फिल्मों में विक्रांत अलग-अलग भूमिकाओं में दिखेंगे. पिछले वर्ष बॉक्स ऑफिस पर ‘कर्तव्य’ ‘गुंडईराज’ जैसे हिट फिल्मे देने वाले विक्रांत को इन फिल्मों से काफी उम्मीदे हैं. बिदेसिया में विक्रांत जूबली स्टार निरहुआ के साथ दो दो हाथ करते दिखेंगे. वहीं ‘मेहरारू बिना रतिया कैसे कटी’ में विक्रांत का रोमांटिक किरदार है. अचल रहे सुहाग में एक बार फिर वे एक्शन करते दिखेंगे वहीं हमार लव स्टोरी में रोमांस. गुलाम में विक्रांत रानी चटर्जी के साथ दिखेंगे.\nईऑन फिल्म्स मोहनदास और कुमार उदय चंद्र आर. सिंह प्रस्तुत शंभू पांडे प्रोडक्शन की भोजपुरी फिल्म ‘गुलाम’ के बारे में अभी से कयास लगाया जा रहा है कि यह फिल्म परंपरागत भोजपुरी फिल्मों से अलग होगी. निर्माता शंभू पांडे तथा संयुक्त निर्माता सी.बी. त्रिपाठी की फिल्म ‘गुलाम’ का निर्देशन किया है निर्देशक एस. विजय ने. काफी तेजी से बन रही इस फिल्म ‘गुलाम’ में मुख्य कलाकार है रानी चटर्जी, विक्रांत सिंह, शमीम खान, कोमल ढिल्लों, नंबर वन खलनायक संजय पांडे, प्रदीप वशिष्ठ, संदीप मिश्रा, रोहित सिंह, मुरारी झा, विरेंद्र राय, रंजीत झा, चंदा वर्मा, अभय राय और अली खान.\nफिल्म के गीतकार और संवाद लेखक हैं अरविंद तिवारी, संगीत अमन श्लोक का है, कैमरा मैन हैं प्रमोद पांडे. जबरजस्त एक्शन से भरी इस फिल्म के एक्शन डायरेक्टर है सिंग इज किंग, सितारों को नचाया है कानु मुखर्जी ने. कला इंद्रजीत शर्मा का है.\nआपको बता दें कि इससे पहले मोहनदास और शंभू पांडे की टीम ने ‘सावरियां आई लव यू’ जैसी हिट फिल्म दर्शकों को दी है जिसमें भोजपुरी सुपर स्टार विनय आनंद और रानी चटर्जी की मुख्य भुमिका थी. फिल्म ‘गुलाम’ काफी तेजी से फिल्मायी जा रही है इस फिल्म को लेकर शंभू पांडे और निर्देशक एस. विजय सहित प्रस्तुतकर्ता मनोहनदास सहित पूरी टीम काफी उत्साह में है.\nकलाकार, फिल्म में प्रकाशित किया गया | Tagged गुलाम, रानी, विक्रांत\t| Leaveareply\nएक्शन हीरो के रूप में लोकप्रिय होखत कुंवर विक्रांत\nPosted on नवम्बर 13, 2011 by Anjoria\nभोजपुरी फिलिमन के नया सितारा कुँवर विक्रांत एक्शन नायक के रूप में लोकप्रिय होखल जात बाड़े. दर्शक ‘‘कुरूक्षेत्र’’, ‘‘कर्त्तव्य’’ आ ‘‘गुंडईराज’’ में कुँवर विक्रांत के एक्शन देख उनकर कायल हो गइल बाड़े आ शायद एही से निर्मतो लोग विक्रांत के अब एक्शने भूमिका देत बाड़े, विक्रांत के एक्शन अवतार अब बहुते फिलिम में देखे के मिले वाला बा. विक्रांत अभय सिन्हा के ‘‘बिदेसिया’’ में जुबली स्टार निरहुआ से दू दू हाथ करीहें त ‘‘ऐलान-ए-जंग’’ में जंग के ऐलान करत लउकीहें. विक्रांत के चाहत बा कि हर तरह के भूमिका करसु, उनुकर ‘‘लागल प्यार के बुखार’’, ‘‘हमार लव स्टोरी’’, ‘‘मेहरारू बिना रतिया कैसे कटी’’ जल्दिये रिलीज होखेवाली बाड़ी सँ.\nविक्रांत जल्दिये एगो अउरी एक्शन स्टार विराज भट्ट का साथे ‘‘दिल दिवाना’’ में एक्शन करत नजर आवे जात बाड़े.\nकलाकार, फिल्म में प्रकाशित किया गया | Tagged विक्रांत\nPosted on जुलाई 5, 2011 by Anjoria\nकर्तव्य के सफलता का बाद नया सितारा विक्रांत के चारो ओर वाह वाह हो रहल बा आ निर्माता निर्देशक लोग विक्रांत के धड़ाधड़ साइन करत बाड़े. कुरुक्षेत्र फिल्मो में विक्रांत के काम के ओतने वाह वाह हो रहल बा. उनुकर आवे वाली फिल्मन में रवि सिन्हा निर्देशित “ऐलान ए जंग”, निरहुआ का साथे “बिदेसिया”, जगदीश पाण्डे का निर्देशन में “हमार लभ स्टोरी”, आ अभिलाष शर्मा के “अचल रहे सुहाग” शामिल बाड़ी सँ जवनन के रिलीज जल्दिये होखे जा रहल बा.\nPosted on अप्रैल 18, 2011 by Anjoria\nकलाकार, फिल्म में प्रकाशित किया गया | Tagged विक्रांत\t| Leaveareply\nPosted on जनवरी 17, 2011 by Anjoria\nभोजपुरी सिनेमा के सुपर स्टार पवन सिंह आ नयका स्टार विक्रांत के “गुण्डई राज” अगिला २६ जनवरी से बिहार का सिनेमाघरन में देखावल जाई. पवन सिंह आ विक्रांत के जोड़ी “कुरुक्षेत्र” में बहुते सराहल गइल रहे. कुछ लोग एह जोड़ी के तुलना अमिताभ बच्चन के विनोद खन्ना का साथ, भा अक्षय कुमार के सुनील शेट्टी के साथ वाली जोड़ी से कइल. मिथिला टाकीज का बैनर में मनोज चौधरी के बनावल आ रविभूषण के निर्देशन आ कहानी पर बनल फिल्म “गुण्डईराज” में पवन सिंह आ विक्रांत के जोड़ी फेर देखे के मिले वाला बा. एहमें पवन के भूमिका हालात का मजबूरी से बनल एगो अपराधी के बा. विक्रांत एह फिल्म में पुलिस इन्सपेक्टर का किरदार में बाड़न. एह दुनु सितारा के एक से बढ़ के एक एक्शन दृश्य दर्शक\nएह फिल्म में देखीहें. साथी कलाकारन में मोनालिसा, श्रीकंकणी, रीना रानी, दिलीप सिन्हा, आनन्द मोहन, अनिल यादव, आ हास्य सम्राट मनोज टायगर के भूमिका बा.\nकलाकार, फिल्म में प्रकाशित किया गया | Tagged गुण्डईराज, पवन सिंह, विक्रांत\t| Leaveareply\nRT @DOpolitics_in: गुब्बारे ले लो! चित्र: मनोज कुरील #doptoonoftheday https://t.co/hH3wQ31WzK5hours ago\nRT @anilkohli54: KPs as citizens are granted time to speak foralimited duration atatime place not of their choice. Asapolitical party…5hours ago\nRT @anilkohli54: World at large has ignored your suffering & Genocide, in the time to come your suffering & genocide will be forgotten, for…5hours ago\nRT @OpIndia_in: "उस्मान ने मेरा रेप किया। मैं उससे दया की भीख माँगती रही कि मैं तुम्हारी माँ जैसी हूँ मेरे साथ ऐसा मत करो, लेकिन मेरी चीख-…5hours ago\nRT @mvmeet: Liberals always say that Uttar Pradesh & Bihar are backward because of BJP's dominance * Active Covid cases in UP: 4,163 * Act…5hours ago


Infinix Hot 8 Price in India, Full Specs - 18th May 2021 | Digit\nBy Digit Desk | अपडेटेड on(bhojpuri) 04-Sep-2019\nउत्पाद के नाम : Infinix Hot 8\nपिछे वाला कैमरा मेगापिक्सेल : 13 +2+\nInfinix Hot 8 Smartphone6-इंच स्क्रीन IPS के साथ आवेला, जौना के रेज़ल्यूशन 1080 X 2340 पिक्सल फोन2GHz octa-core कोर प्रोसेसर से संचालित बा और एकर रैम4GB बा. Infinix Hot 8 Android9ओएस पे काम करेला.\nInfinix Hot 8 Smartphone September 2019 मे लॉंच भईल रहे|\nई स्मार्ट्फोन4GB रैम के\nInfinix Hot 8 मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 13 +2+ मेगा पिक्सेल शूट करे वाला बा|\nInfinix Hot 8 के कैमरा मे Auto Focus,HDR,Panorama Mode,Touch Focus,Digital Zoom,Video Recording लोड बा|